Lemcang Yu Thanda Thin: Ni hin cu ka donghnak a si cang ko ti tluk in kai ruah (Video File) – TIMES OF CHIN NEWS\nLemcang Yu Thanda Thin: Ni hin cu ka donghnak a si cang ko ti tluk in kai ruah (Video File)\nLemcang Yu Thanda Thin cu kawl nunphung tein thil ai hruk i mipi nih an uar ngai mi mintami pakhat a si. Yu Thanda tin cu khualtlawn a huam ngai mi a si caah tu le tu khual a tlawng leng mang mi a si. Tutan a mah ai tel nak ni 12 May zing ah Myanmar National Airline vanlaawng cu Mandalay Air port ah a rawk tiah thei a si.\n“Ka nunchung ah mah bantuk in kan i cit mi vaanlawng a rawk ruangah khulrang in kan tli ti cu ka tong bal lo. Vanlaawng cung ah ruah lo piin vanlaawng accident tiah an van thanh le cangka in ka tih tuk nak ah thaw zong a phih deng mang. Tha tein kan tum khawh hlan ah meithat tu mawtor a rak phan colh ve.\nVan lawng kha mei a kang cuahmah cang i mei khu tam tak tak a chuak cang. Ni hin cu ka dong nak a si cang ko ti tluk in kai ruah cang. MNA Vanlaawng mawngh tu thawng in luatnak tha kan hmuh khawh mi a si ” a ti i video file he online ah a rak thlah. Kei mah lawng si loin a dang lemcang hoi le hna zong an um. Atu hi nun him tein luatnak an hmuh cang” tiah Lem cang Yu Thanda Thin nih a


An Thiltuah Duh Nungtuk, Meikaang Thahnak Caah Australia Chin Communities’ Council (ACCC) Hruainak In Bomhnak An Pek Lai – Chin World News Evening\nNovember 29, 2019 November 29, 2019 Salai Van Chin News\nKan nih Chin miphun cu ralzam in lak mi kan si. Kan miphun tampi hna nih rammisinak an lak cang. Australia ram cu kan ram a si ve bantuk in ram nih a herh mi cu kan tuah/zuam hnawh ve ding a si. Thal “summer” caan ahcun Australia cu lungrethei in kan um peng. Aruang cu mei a kangh peng caah a si. Ram pumpi le Cozah zong nih bia tak tein buai pi mi a si.\nAustralia Chin miphun vialte funtomnak buu lian bik – Australia Chin Communities’ Council nih fundraising a tuah cuahmah. Pumpak, Buu le Khrihfabuu zong in pek khawh a si. Pe tu nan dih lak cungah kan i lawm. Kan i timh mi – $15,000 a tlinh in Country Fire Authority an Headquarter ah ACCC upa tuanvo ngeitu hna nih kan va pek hna lai. Credit: Sang Hre\nBiapeh: A cunglei kong he pehtlaiin hi meikaang ruangah Autralian cozah zong biatak tein an lung rethei. Cun, mah hi meikaang thahnak dingah Australia ramchung miphun dang um mi hna zong nih anmah le ti khawh tawk cio in bawmhnak an pek cio hna. Australia um Nepal miphun zong nih hi meikaang thahnak dingah Australian phaisa in $ 20,000 bawmhnak an pek.\nAtu ah Australia um Chinmi kan pa le khuakhan, lairelnak le hruainak in meikaang thahnak ding caah tiin bawmhnak pek an timhmi hmuh tikah an thil tuahmi a dawh in upat an tlak taktak. Miphun le ram tiin an rianttuannak hi Bawipa nih hmailei an lamthluan ah um piin lamhruai chin ko hna seh.


Media nih President Trump coronavirus kong ah hal mi, Trump nih a leh mi cu uar um bak\nPosted By: admin June 14, 2020\nPresident Trump; “Hmuh khohlo mi kan ral hi Pathian tthawnnak hmang in kan tei hrim lai”. Pathian zumtu kan si, kan zum mi Pathian thawngin mit lawngah hmuh khohlo mi kan ral hi kan tei hrim lai tiah President Trump nih a chim.\nCovid-19 pandemic, 2019 December Wuhan China ram in chuak mi nih hin American mi 116,000 leng nunak a lak cang. 2020 US Military Academy at West Point Graduation Ceremony.\nPresident Trump nih bia a chimnak ah, Coronavirus a hmuh ning an media nih an hal, “America nih ral mit lawngah hmuh khawh lo mi kan ngei, America History ah idohnak tampi kan rak tawn cang. Pathian nih a kan um pi tawn. Pathian umpi nak thawngin mah rai mit lawngah hmuh khawh lo mi hi kan tei hrim lai tiah a chim. Source- The Guardian\nBe the first to comment on "Media nih President Trump coronavirus kong ah hal mi, Trump nih a leh mi cu uar um bak"


Khualtlung Dawtnak - A VEL IN KHAMH KAN SI\nBible Relnak: John 21:1-14\n"Jesuh nih, “Ra u law ra ei tuah u!,” tiah a ti hna." John 21:12\nZultu pawl cu an rawl a ttaam caah ngasio ah an kal. Phundang in cun Tuahding dang an ngeih lo ca zong ah asi. (Vs.3) Zarh tampi chungah zultu pawl an nunnak ah khuaruahhar in voithumnak thlennak a tlun asi.\nJesuh thihnak nih zultu pawl nunnak ah an ruahchannak a tlauter, ttihphannak a pek hna pinah thil sual kan tuah ko rua tiin lung ttha lo in a um ter hna. Lungrawk in an umnak cu, Jesuh thih ruangah an ruahchannak kha a ziamh caah asi. Ttihphang in an umnak cu, an Hruaitu pa (Jesuh) a thih caah asi I, Jesuh dih in cun kan mah caan asi lai tikha an theih, an zumh caah asi. Kan sual ko rua tiah phuhrun in an umnak cu, Jesuh nih an mah kha an herh bik hna lio caan, a thih lai ah an zaam tak; a hlei tein Peter nih a zaam tak caah asi. Cucaah, innkaa an i khar I ho theih lo in lungrawk ngai in an I puum. Cuticun lungrawk ngai in an um I lungnuam lo ngai in an I tonnak a rak hnahnawh tu cu, Jesuh a nungtthan tiah thawngthanh ah a ra mi Nu a si. Cu tlawmpal ah Jesuh zong cu an sin ah aa langh tthan.\nZultu pawl I an lungdonghnak le an ttihphannak vialte cu Hmaingalnak le lawmhnak ah a hung I thleng. Zeicahtiah an Bawipa cu a Nungtthan cang! Siseh thil tlawmpal aa thleng. Jesuh cu an sin ah a um ko nain, an sin ah khua asa zungzal ti lo. Jesuh hi zoh tikah zultu hna nun ah tthannak lam sialpiak duhnak ngeih dawh asi. Ngasio an kal lio ah Jesuh nih a halmi kong he pehtlaiin Peter nunnak ah sual phuhrun nak kha a taang peng rih.\nJesuh nih zultu hna a ton tthan hna tikah Nunnem le dawtnak he a chawnh hna. An rak zaam tak I zultu pawl nih kan cungah a ngeih a chia theu lai tiah phuhrung ngai in an rak um bantuk kha si lo in Dawtnak he a chawnhbiak hna kha a lang. Jesuh nih Peter hi sualphawt dingah biaceihnak zung ah au in ton siloin, zaangfahnak le vel he a mah Peter a um tawnnak Galilee rili tilet lakah kal in Peter cu a ton tthan. Jesuh nih Peter hi minung tamnak hmun le zung dangdang ah au in tong sehlaw an biaruahnak hi phundang piin a va kal kho ko hnga! Sihmanhseh, rilikam ah paw khim te le lawm tein a um lio ah Jesuh nih a va auh tikah, tuar a har ngaimi Jesuh bia kha Peter nih a pehzulh khawh. Jesuh nih a timi cu, “Johan fapa, Simon, na ka daw maw?.... ka Tuu kha zohkhenh hna,” tiah ati. (Cang 17)\nCaan tampi ah khualtlung, Jesuh caah a rian a tammi Martha nak in Jesuh kam ah thu in a bia a ngai mi Mary (Luke 10:38-42) hi upatnak pe deuh in, Khualtlung Dawtnak nun hi zeirel lo in kan um theu tawn. Hi tuanbia ah kan hmuh khawhmi cu Jesuh kha lum tein an inn ah an tlunter i an dawtnak an langhternak kha asi. Minung pakhatkhat he lungthin tak in biaruah le pehtlaih na herh maw? Mi thinlung laa ngai in Jesuh nih biaruah a thoknak hmun cu, “Rilikam i Thaithawh ei sawmnak” in asi.\nGenesis 18:1-15 chung kan rel ahcun, Abraham nih khual pawl a sin tlung dingin a sawm hna i, an tar hnu ah Fapa te thluachuah an peknak kong kan hmuh. Khual dawtnak nun nih an in chungkhar ah an i ruah ngam lo mi van thluachuah an conak kha fiang tein kan hmuh khawh.\n1. Na pawngkam minung hna caah lawmhnak ape khomi hawikomhnak hmunhma na ser ma?\n2. Zeiruang ahdah Khualtlung dawt ding hi Khrihfa kan nunnak ah a herh?\n3. Kan theih lo mi khual kha lawm tein tluninn a onh kho mi kan si hnga maw? Ahlei in ramdang a ummi kan caah theihlomi minung kha inn ah tlunter ding hi a har ngaingai i, Tlunter ding a si ko tiah na ruat maw?\nMike Wittmer nih a tialmi "Hospitality" timi capar tharchuahmi a si.\nNa lungchung ummi thlarau bia kan hrawm ve te. Pathian nih daihnak in pe ko seh.


China Embassy Nih Kawlram Chung Um Tuluk Mipi Sinah Thawng A Thanh Cang – The Cherry Par\nChina Embassy Nih Kawlram Chung Um Tuluk Mipi Sinah Thawng A Thanh Cang\nMarch 15, 2021 March 15, 2021 Cherry News\nBreaking News: China Embassy Nih Kawlram Chung Um Tuluk Mipi Sinah Thawng A Thanh Cang\nChina Embassy Yangon nih a ralai mi March 24, 2021 ni thawkin ahnu bik Kawlram chung ummi Tuluk mipi cu chuak dih dingin thawngthanh nak an tuah cang tiah thawng theih a si. Hi bantuk Embassy lei nih thawngthanh nak a vun tuahmi hi ahohmanh nih biafang le a ruang theih khawh a si rih lo. Nizan Hlaingthaya myo chung um Sehzung pahnih a kangh hnu ah aruang pakhat khat cu a um lai tiah ruahdam khawh a si. Nizan thihlonak le sehzung an kangh bantuk a si ahcun Kawlram chung um Tuluk mipi caah a him tilo caah a si khomi a si cang.\nTuluk ram hi cu a poi taktak khi a si ko, Kawlram chung suingun chawva vialte an duhnak le aa thawhnak vialte an ei dih le an in lak dih hnu ah mah tluk in Kawlram mipi an kan tuahto ning ruah tikah hmailei zongah Kawlram vawlei hrimhrim in umnak nawl pek ti lo bak ding an si cang. Nihin ni ah thil pakhat an buaipi ngaimi cu Kawlram chung um Tuluk mi hi an lungre a theih ngai hna tiah thawngpang theih a si. Nizan ah Sii cacawng liomi kumkhat nak a kah thahmi zong Tuluk miphun a si i, Tanghra a awng lio ah hin Mark 510 a hmumi a si tiah hringtu a nu nih a chimmi video cu hmuh dih a si.\nNizan Hlaingtay myo chungah minung tampi an nunnak a liam lio ah Yangon hrambunh China Embassy nih thawngthanh nak a vun tuahmi cu lungrawk bak a si. Kawlram mi tampi kan thi lio ah ngaihchia pinak biafang pakhat hmanh zong telh loin Kawlram chung um Tuluk nih a ngeihmi chawlehthalnak lei sehzung kong lungretheih ngaiin an umnak kong tu a thanh. Inn pa ramri kan si nakin Kawlram mipi cungah dawtnak le zaangfahnak pakhat hmanh tel loin anmah chawlehthalnak kong le pawkhimnak lawng an ruah.\nCucaah, Tuluk Embassy riantuantu vialte Kawlram mipi nih kan in herh hna lo. Mipi thihnak kong kau ah biakaa khat te hmanh ngaihchiatnak a chim kho lo mi Tuluk kan i rem hna lo, tiah mipi cheukhat an auh cang. Tuluk Embassy zong Kawlram chung vawlei ah um a herh ti lo, nan chawlehthal nak sehzung vialte zong thial dih cang uh, tiah an auh cang.\n← Kawl ralkap pawl thio ding ah KIA an I thawh cang\nDawt Awi Thang & Neih Thluai Sung Family Nih Emergency National Security Fund Caah $10,000 A Hlut →


US Vice President Kamala Harris nih tuanbia thar atial. – Thechinlungnews\nUS Vice President Kamala Harris nih tuanbia thar atial.\nKamala Harris kum 56 cu minak nu lakah US Vice President a tuan hmasabik mi asi, tuan bia thar a tial caah minak tampi cung ah lunglawmnak mitthli aluang, nihin Saturday ahkhan Harris Joe Biden cu phone a call i ‘ We did it’ a chim.\nKamala Harris hi kum 56 a si i, anih hi California ah senator atuan mi zong a si, teinak an hmuh hnu in Twitter ah ca a thlah i, hi i thimnak hi abiapituk mi a si Joe Biden le keimah hi kan si lo, hi thimnak hi cu America thlarau le kan duhnak kan conak ding ah biatak tein kan buaipi hi a si, kan hmai lei ah rian tampi kan ngei caah tho usihlaw tanh cang hna usih tiah a tial.\nJoe Biden nih Kamala Harris a thim mi asin ah zumhnak a ngei lawng si loin mi sawhsawh a si lo tiah fiang tein a hngalh caah a thim mi a si tiah fiang tein alang mi teimah a si pinah ram zohkhentu khawngsil senator experience a ngei cia mi zawng a si caah bochan awktlak mi nu pakhat a si ve.\nBe the first to comment on "US Vice President Kamala Harris nih tuanbia thar atial."


Malaysia Chin Ralzam Caah Pumh Nak Kong He Pehtlai In Hal Mi Cu Bialeh Nak An Rak Tuah Cang – Chin 11 News\nMalaysia Chin Ralzam Caah Pumh Nak Kong He Pehtlai In Hal Mi Cu Bialeh Nak An Rak Tuah Cang\nPosted By: Chin News September 8, 2020\nRalzam pumnak kong bia hal nak ka tuah mi cu tu zing ah Malaysia UNHCR a lu bik nih leh nak a rak tuah cang . Kei mah nih ka hal mi ah cun nizan ah Chin mi biakinn on than nak ding caah Ministry of National Unity lei nih zul ding mi SOP an rak ka kuat mi he pehtlaih in UNHCR lei i ruahnak ka hal hna.\nUN lei nih an ka chim mi cu biakinn kong cu kan mah kan rian a si lo i cozah nih chuah mi nawl tu kha zul ko u tiah an ka let. Cozah he long in a pehtlaih mi a si caah UNHCR lei nih cu yes or no ti le zulh ding mi phunglam kan chuah kho lai lo. Nan mah tein in ralrin tein cozah phunglam tu kha rak zul ko uh tiah an ka leh.\nA suallam cu Malaysia um Chin mi biakinn on than kho a si cang ti nak a si. Na tein, kan on than tik ah thei a herh mi hna pawl cu SOP zul hrimhrim ding kha a biapi ngai. Biakinn chung ah social distance nan tuah lai i a tlum ti lo mi cu inn ah tin ding a si ko lai. A hlan a rak i pum tawn mi milu cheu thum ah cheu khat hrawng in thawk hmasa sisehlaw a tha lai.\nA lut nak kutka ah min tial nak le thermometer chiah in upa lei nih tuanvo lak an hau ko lai. Min cazin le phone number pawl biakinn chung lut lai ah tial hrimhrim a hau lai. Music tu kha cu thang tuk lo in tuah rih sisehlaw a tha lai. Pum dih ah biakinn hmai hawi le kom hngak in a bu bu in um lo ding. Pawngkam i complain an tuah sual ah cun zei ti hmanh tuanvo lak kho a si ti lai lo.\nKan mah ACR tang i um mi biakinn pawl caah cun a rau hlan ah Ministry of National Unity i pek mi SOP cu kawlca in kan kuat dih hna lai i zul hrimhrim a hau lai. Kan mipi le kan dawrnak kan biakinn pawl him nak caah a si. Theih ding mi cu SOP zul lo ruang ah dantat mi cu zeitin hman tuanvo lak kho a si lai lo.\nNote: Biakinn luh nak ah kut tawlnak ( Hand Sanitizer) chiah hrimhrim ding. Biakinn chung caan ( Pumhnak service)hman lio zong ah aa pum mi nih mask hman dih hrimhrim ding.\nChin mi Pathian nih rak kan um pi ko seh!


FIANG TEIN THANHNAK AN TUAH CANG, RAMTHAR A CHUAK – The Chinlung Post\nKawlram cu minthar pek asi ruangmang cang. United States of Myanmar dirh a si cang. Kawlram ahcun nihin April 1,2021 thawk in ramthar dirh a si cang. Cucu pyidaungsuh hlutraw committee a simi CRPH nih Kawlram federal democracy ram United States of Myanmar dirh a si cang tiah thawngthanhnak a tuah. Cu rualrual in CRPH nihcun ralkap nih an mah duh ning in sermi 2008 Kawlram phunghrampi zong March 31,2021 zan ah hrawh a si cang tiah thawngthanhnak a tuah.\nRalkap sermi 2008 phunghram pi zong nihin thawk cun a thi cang, A um ti lo. Hman awk a tlak ti lomi phunghram pi a si cang caah a duh mi nih rak hlonh khawh a si cang. A duh nih mei zong in rak khangh khawh a si cang tinak a si. Kawlram ah phunghram kan ngei ti lo. A tu United States of Myanmar nih phunghram thar an ser chom cang lai.


ASEAN Palai nih Daw Aung San Suu Kyi tonnak nawlpek ding an kan hal mi hi phungbuar a si, tiah Soe Win nih chim. Nizaan November 2 lio ASEAN Cazin Check Zung (ASEANSAI) pawl meeting ah, “ASEAN Palai nih Daw Aung San Suu Kyi tonnak nawl a kan hal mi hi phung le phai (upadi) a lonh mi a si, tiah Min Aung Hlaing changtu Soe Win nih video in bia a chim.\n“Tazacuai in biaceih lio mi pakhat cu zeibantuk upadi le hmanlio mi upadi zong nih a onh lo caah hihi phung an lonh a si,” tiah Soe Win nih a chim. ASEAN Palai Myanmar ram rat nakding kong ah Min Aung Hlaing te phu hi fakpi in hnahnawhnak kan pek rih hna lai, tiah Cambodia nih a chim ve. (#CrdMP)\nThawngpang dang.. Thantlang mei a kangh lio ah nuamsuul in hman aa thla mi Zawngkeng pawl. November 3| A luancia October 29 zing in zaantim tiang Thantlang khua a khaangtu Kha-la-ya 222 in Zawngkeng pawl cu mei kangh lio cuanhpah in hman an i thlak mi a puang.\nHi hmanthlak hi anmah sin in a puanglang mi a si i Thantlang khualu Viewpoint in an cuanh lio hmanthlak a si.Zawngmelung nih cun, “Kanmah nih kan khangh mi a si lo. PDF min hmang ralhrang phu nih an khangh, tiah a chim nain anmah kutneh a sinak cu an thup kho lai lo. Lihchim in apaw aa cawm mi ko an lo,” tiah khuami pakhat nih a chim. Hi hna pawl nih hin October 29 lio ah Biakinn 2 tel in Thantlang khua inn thatha 164 an rak khangh.Cr-THT\nRalhrang nih khuami an thah mi le inn an khangh mi cu a tam bak ko


Hakha a rak tlawngmi Emily: ‘Pasal caah mui a biapi tuk lo, kuak le zuu tong lomi ka uar phun si’ | Salai Lungthli Tum\nHakha a rak tlawngmi Emily: ‘Pasal caah mui a biapi tuk lo, kuak le zuu tong lomi ka uar phun si’\nPosted on May 18, 2019 by Salai Lungthli Tum in CHIN // 0 Comments\nHakha ah a rak tlawngmi gospel hlasakthiam Emily Ngun Hlei Sung nih pasal ding caah cun mui hi a biapi tuk ah ka ruat lo, kuak le zuu tibantuk a tong lo i keimah a ka dawtu ding pa hi ka saduhthah a si tiah Chinland News sin ah a chim.\n“Pasal caah cun mui cu a biapi tuk ah ka chiah lo nain catang sangmi a si ding khi cu ka duh pah ve ko. Zuu siseh, kuak le kunya tibantuk a tong lomi pa khi ka saduhthah cu a si. Mui tu khi cu a biapi tuk ah ka chia lo, thinlung thami, aka dawtu ding le Bawipa nih pahrang aka pekmi ah aka tanpitu ding pa khi pasal caah ka duhmi cu a si,” tiah Emily nih a chim.\nTulio Laimi kan dirhmun in album chuah than ding cu a fawi lo, aruang cu album kan chuah hnu thlakhat hlan ah kan retheih ning theih piak loin YouTube ah free in thlah a hmangmi an um tawn caah a si tiah a chim chih.\nHakha ah a siarem lomi kan hal tikah khuachung lam thluan ah hnawm chiahnak hnawmpung ka hmu bal lo, nawlngeitu nih tampi chiah kho hna sehlaw a tha tuk lai tiah a chim fawn.\nZephai khuami Emily le a hawile cu Leitak ah tuahmi Zophei seminar le Hakha ah tuahmi concert caah an sawm hna. Anih hi Mizoram ah a chuakmi a si i tutan hi Hakha voi 1nak a phak a si.


Baibal Tuanbia: Pathian nih Abraham Zumhnak a Hneksak - Jehovah Tehte Hna Web Site\nKahin Abraham cu zeidah a tuah ti nan hngal maw? Namte aa put i a fapa kha thah aa timmi a lo. Zeicahdah mah cu a rak tuah hnga? Hmasa bik ah Abraham le Sarah nih an fapa cu zeitindah an rak hmuh ti kha zoh hmanh u sih.\nAnnih cu fapa pakhat nan ngei lai tiah Pathian nih bia a kam hna ti kha philh hlah u law. Sihmanhsehlaw mah cu a si kho lai lomi a lo, zeicahtiah Abraham le Sarah cu an tar tuk cang. Asinain Abraham nih cun a si kho lomi thil zong Pathian cu a tuah khawh ko tiah a rak zumh. Cucaah zeitindah a rak si?\nPathian nih biakamnak a tuah hnu in kumkhat bak a rak luan. Cun Abraham cu kum 100 a rak si i Sarah cu kum 90 a si tik ah Isak an timi fapa pakhat an rak ngei. Pathian nih a biakamnak cu a rak tlin ter.\nSihmanhsehlaw Isak cu a hung upat deuh tik ah, Jehovah nih Abraham zumhnak cu a rak hneksak. ‘Abraham!’ tiah a rak auh i, Abraham nih cun: ‘Bawipa, ka ngaih ko,’ tiah a rak leh. Cu tik ah Pathian nih: ‘ Na fapa pakhat lawngte na ngeih mi Isak kha la law kan hmuhsak lai mi tlang ah kal u. Cuka ah cun na fapa kha na thah lai i khangh thawinak ah na ka pek lai,’ tiah a rak ti.\nAbraham nih a fapate cu a dawt tuk hringhran caah khi bia a theih tik ah Abraham cu a ngaih a chia ngaingai! Cun Abraham a tefa pawl cu Kanaan ram ah an um te lai tiah Pathian nih bia a rak kam mi zong kha philh hlah u. Isak a thih ah cun cu biakamnak cu zeitindah a tlin khawh hnga? Abraham cu a sullam a thei kho hrimhrim lo. Asinain Pathian bia cu a rak ngaih ṭhiamṭhiam ko.\nAbraham nih tlang cung a va phak tik ah a fapa Isak cu hri in a ṭem i a sermi theng cung ah khan a chiah. Cun namte cu a lak i a fapa cu thah aa rak i tim. Sihmanhsehlaw mah lio te ah cun Pathian vancungmi nih: ‘Abraham, Abraham!’ tiah a run auh. Cun Abraham nih: ‘A si, hika ah ka um ko! tiah a rak leh.\n‘Ngakchiapa kha zeihmanh harnak pe hlah, a cung ah zeihmanh zong tuah fawn hlah,’ tiah Pathian nih a ti. ‘Fapa pakhat lawngte na ngeih mi hmanh pek sian lo in na ka um piak lo caah, atu cu na ka zumh taktak ti kha ka hngalh,’ tiah Pathian nih a ti.\nZeitluk a nganmi zumhnak dah Abraham nih Pathian cung ah a ngeih ruat hmanh u! Jehovah a tuah khawh lo mi thil a um lo i, Isak zong kha thihnak in Jehovah nih a thawh ter khawh ṭhan ko lai tiah a rak zumh. Sihmanhsehlaw Abraham nih Isak kha that tak tak seh ti Pathian nih a rak duhmi a si lo. Cucaah Pathian nih an pawngte i a um mi burbuk chung ah khan tuu pakhat kha aa ngerhter i, Abraham kha a fapa can ah mah tuu in khan thawinak tuah awk ah a rak chimh.\nPathian nih Abraham sinah zei biakamnak dah a tuah i a biakamnak kha zeitindah a rak tlinter?\nHmanthlak ah kan hmuh bantukin, Pathian nih Abraham zumhnak kha zeitindah a rak hneksak?\nPathian nawl pekmi a ruang kha Abraham nih a rak hngalthiam lo nain zeidah a rak tuah?\nAbraham nih a fapa kha thah awkah namte a lak tikah zeidah a cang?\nAbraham i Pathian a zumhnak cu zeitluk indah a rak ṭhawn?\nKhangh thawinak caah Abraham kha Pathian nih zeidah a rak pek, zeitindah a rak pek?\nGenesis 21:1-7 rel.\nZeiruangah Abraham nih a fapa Isak kha niriatnak ni ah a cuarpar a tan? (Gen. 17:10-12; 21:4)\nGenesis 22:1-18 rel.\nIsak nih a pa Abraham nawl a ngaihnak kha zeitindah a langhter i mah nih khan sullam a ngei deuhmi hmailei ah a cang laimi thil pakhat kha zeitindah a rak langhter chung? (Gen. 22:7-9; 1 Kor. 5:7; Fil. 2:8, 9)


Sakaingtaing Kawling Ah Thawngpang Cu Tutan Kawlram Ah A Linsa Bik Asi - News and Media\nSakaingtaing Kawling Ah Thawngpang Cu Tutan Kawlram Ah A Linsa Bik Asi\nKawl ralkap le PDF an i kah i ralkap 40 an thi.Tu hi ral a tho cuahmah ko cnag, Hmunkip ah ralkap cu kah cuahmah an si cang. A zeitihmanh ah ralkap hi anluat ti lai lo. Kah thluahmah an si ko cang lai. Mah le myone cio ah an rak kah cuahmah cio hna. A ral a ṭha deuhmi kan ti lai maw?Kannih Chin ram tiang nih kan kah cang hna. Atangbik ah video rak zoh.\nMindat ah kahdaihnak an tuah chungah SAC ralkap lei in an thazaang an chap thluahmah hna tiah Mizzima nih nihin July 5 ni ah a tarlangh. Mindat ah kahdaihnak an tuah chung, SAC ralkap lei nih an thazaang an chap thluah mah bantukin kahdaihnak an tuahmi ni le caan zong a tling cang tikah kahdohnak a um than kho tiah khuami hna nih an chim.\nCDF – Mindat le SAC ralkap kar ahhin May thla chung ah kahdohnak a zual hma ngaimi cu mipi nan theih dihmi a si. Cu kahdohnak ruangah ralzam thawng tampi an um caah Mindat Pyithut Ohchohzi phu nih tlantlaknak in June 23 in July 4 ni tiang kap hnih kar kahdaihnak hnatlaknak an tuah. Nain kahdaihnak a tuah chungah SAC ralkap lei in thazaang tampi an chap hna tiah mithmutu tehte khuami hna nih an chim\nKahdohnak a um than sual ahcun Mindat ralzam pawl bawmhnak pek cio ding in Mindat khuami hna nih nawlnak an tuah. SAC ralkap he kahdaih hnatlaknak an ceihti lio ah aa tel ve hmi Mindat khuanu khuapa hna phu in U Law Shing Om nih cun kahdaihnak caan kan sauh lai tiah a chim. Mindat khuami cu an ngeihmi hriamnam in,\nChin ramkulh chung a rak kaimi SAC ralkap tapung pawl a kah hmasatu an si i, SAC ralkap he an ikahnak ah a tuar ngaimi khuapi pakhat zong a si tiah Kawl media ngan Mizzima nih a tarlangh hi a si. Mindat kahdohnak ruangah hin CDF – Mindat ralkap pasaltha tampi an nunnak a liam i mipi lei zong zeimawzat an nunnak a liam ve pinah khuami tampi nih inn le lo kaltak in ral an zam hna.\nSingzung Ah Mizaw Chiahnak Hmun A Lawng Ti Lo


World Paih Championship Ah Rung Lian Ceu Nih Avoi 2nak Champion A Co Than – THE CHINLAND POST\nWorld Paih Championship Ah Rung Lian Ceu Nih Avoi 2nak Champion A Co Than\nCity Hunter| 2018 February 6| February 3, USA ah tuahmi World Paih Championship ah Rung Lian Ceu nih avoi hnihnak World Paih Championship a co than.\nFebruary 3 ah tuahmi World Paih Championship ah paih phunli an tuah. Zatlang paih, pound 160 tang (middle weight) paih, pound 160 cung (heavy weight) paih le World Championship paih an si.\nZatlang paih ah Khuafo khuami Cung Chin Thang nih bual a co. Pound 160 tang paih ah Hakh Khuahlun in Tial Uk nih bual a co. Pound 160 cung paih ah Vuangtu khuami Denmark ram um Tha Cung Lian nih bual a co. Tha Cung Lian cu hi hnu World Paih Championship a um than tikah dengteo (direct) in Rung Lian Ceu he World Paih Championship an i cuh/an i pai te lai.\nDenmark ram in paih ruah ah a rak tlawngmi Tha Cung Lian nih cun US ram um pa thawng vialte a tei dih hnu ah atu bantuk in pound 160 cung heavyweight paih ah champion a co hi a si.\n“Hi hnu ah paih ruah i US ram k arak kir than tik ahun tih ka nung tuk cang lai. Kei cu zeithil ka tuah poah ah Pathian nih aka umpi, timhtuahnak zong tha tein ka ngei lai. Rung Lian Ceu aa paih ning hi ka zoh i kan i paih te tikah cun kaa fawih tuk te ko lai” tiah Tha Cung Lian nih Rung Lian Ceu theihhngante ah a chim.\nWorld Champion Rung Lian Ceu zong nih, “tukum hi ka chiam cia bantuk in paih kaa tim ti lo nain US Lai pathawng nih Tha Cung Lian cu an tei khawh lo caah kei nih amah cu ka paih ta ko lai” tiah a chim ve.\nTutan World Paih Championship ah Chuncung khua in Kyaw Maung Lian nih a tam bik (minung 7) a tei hna tiah kan theih. +++\nPrevious Hnaring Khua Myo Pekmi Hunnak Ah Sia 7 Le Vok 3 Leng An Thah


LAI PHUNG KONG HE AA PEHTLAI MI\nPu Lian Uk ttial mi\n"Thlaithartho" ti mi hi, Laimi tradition asi lo. Krifa chan hnu ah siangbawi te nih American Thanks Giving an tuah mi hi Laimi Krifa nih kan i cawn mi asi. An khan kum hmanh hi kei mah tang ruk tang sarih kan cawn lio Baibal Conference in an khan dahrah ti awk in a um ko. Dicky pa le Dicky nu te nih ttha te in an kan chimh khawh men ko lai. An mah nih American Thanks Giving kan hrawm uh an va ti lo asi hmanh ah an mah tuah mi a thei mi Krifa upa hna nih an kan lak pi mi asi ko lai.\nKrifa chan hnu a chuak mi caah kan ttial asi ah cun:\nLaimi Tradition cu "Tho" ti long asi. Asi na in "Thlaithartho" ti in nan auh zong hi nan mawh lo tthiam.Laimi Haka lei phung ve ah hin, Mithi an thih hnu mithi khua an thlarau a kal hlan hi minungkhua ah an um chung cu "Mithih an ngai ti mi mithi ngeih" ti mi a um. Cu mithi an ngeih chung cu kan nu le hi an hmai long langh ter in, Muslim nupawl bantuk khin puan lu an i khuh zung zal. Cu puan lu khuh in mithi an ngeih kum khat chung Tho camtuak a phanh hlan chung , zinglei deihlan lokal hlan le zan lei tlun hnu mui deuh tik nifate mithi ngai in lang lo in puan an i khuh i, an ttap ta leng mang. Ttah ti zong ah khin ttah hla lawh i mithi an ngeih ning khi ttahhla in an chim khi asi ti awk zong khin a um.\nCu cu mithi rawl hun awk cinthlak mi rawlttuan a zat lai can ah hin mithi rawl hunh awk tling in kan ngei cang lai ti tik ah nikum Tho in a kumkhat a tlin nak rawlttuancan a phak tik ah Tho cu kumfatin te a mah khuacan te ah Laithla in an rel i, an tuah. Tlangfacang zun khi a za ngai rih lo na in a bai deuh mi khi Mithi rawlhunh awk le Thochung ei awk ah an va zun khi kaa thei bal fawn.\nKhuachng le khua pawng kam vial te aan thenh dih. Thlan le lung donh hauka an thlawh dih. Cu kum chung i, mithi a ngei mi chung khar nih mithi khua ah a kal hnga mi thlah nak an tuah. Zu an dap sa zong an that ko rua i, thitlawng khuavang sin in mithi nih a vun kuat hna an ti mi mithi hla phuah khi mithi hlasak ning aw a um i cu aw cun khuang he tiah hla an sa.Changvut le banhla hi sunsak mi ei din in an ruah caah dah asi lai, fu ti te hna, inn cin mi thei hai dang zong mi thi rawl an hunh i zapi an dangh hna. Chnangvut i an den mi hi thlaici phun khat a hong a nal ruang suk den a har ngai mi a um i, Dardin tuan bia i, Acih har seh tiah Dardin kha an den ter an ti mi si nih khin adawh. Amin ka vun philh i asi. Arang anal i aa dawh ngai. Cu cu changvut den awk le zuhui sak awk ah an cin mi asi.\nCu tho can ah mithi khua lei a kal hnga mi an vun don hna an ti i, kum dang i mithi a ngei mi vial te nih an chung khat mi thi minung khua ah an ra ve lai tiah cu Tho can ah cun akhuapi te inn kip ah mithi rawl hunh dih asi. Rawl thaw deuh mehhang chuan asi i, a cheu khua ah cun cingla Pu le lei nih an nu zuar pawl philh lo nak ah rawl va cawih cio asi.\nRawl hun ti cu kan ei mi rawl khi ttuang ah maw khua zei ka maw hmun khat khat ah tling te in ei awk i a thaw ti mi poah khi hmun khat te ah an chiah an deih hna khi asi. A za cang an khim cang lai ti can ah khin an fim hna i, rawl kel in ei tthan an si ko.\nAthai zing a nihnih nak dah asi rua Lungdonh ah thing ttial hram ah khin fu te hna banhla te hna khi an va phum. Cu Tho an reh ter cun cu adih chawm mi kum chung i mi thi a ngai mi vial te puan lu an hun dih i, mithi ngeih kha mithi khua an kal cang tiah an i ngol hna. Rawl zong an hun ti hna lo.Tho a reh cangka cun thingttial hram i an phum mi banhla le fu te hna cu ngakchia nih kan phawh i ei zong arak si ko.\nHi hi Zophai tlang lei tuah ning kan hmet lio ta kaa cin ken mi asi i, tling te in ka cing kho dihve ti lo. Kan mah hi kan khua ah ahnu bik Krifa a lut pawl kan si caah hi ka ttial mi hi ka met lio ka hmuh ka tawn mi kaa cin ken rih mi zat long ka ttial khi asi.\nAsi na in khual ah siang inn ka kai pah cang. Sianginnkhar ah ngakchia an tlin ve lio ah tuah ttha asi an ti cio caah October siang in khar he an kan tawnh piak i, cu cu Chin Affairs Council nih October thla alai maw , thla adet fate can ah dik, Laimi nih Holiday ah i ngeih ding in Khuado ti hin phungtling te in Holiday ah cozah nih an rak ser. Haka lei nih Tho ti asi, Zophaitlang lei nih cun "Nanglaicheih" ti iasi i, khua pawng kam lungdawnh hau kaa thenh le thlawh ti sullam keng seh law he a dawh ngai.\nZei caah tiah Haka lei zapi in mithi lung donh kann donh piak hna lai ti ah cun, Khua luh lai khua hauka i, a bu in rian maw, ram riah nakkal ah maw an i thawh i mi an ipumh, an i hun ttheu nak khua hauka, le khual lam tha ba mi i dinh nak aa rem nak hnga hmun ah khin lungdonhcu donh phung deuh ah ruah asi. Aruah nak cu, mi nih cat lo in an hman an i dinh nak lai i, lung an donh piak mi mithi min hi anih lung donh ti in miza mi zalam mi nih theih peng hna seh, mithi a min tlau hlah seh, um zung zal seh ti khi an duh nak asi. Cu bantuk cun a lo ram lung donh um nak hrim zong cu anih lungdonh ti in, mikip nih kawh piak asi ttheu ko. Hi ka zon ah hin mirang he kan ruah ning aa khah ngai nak a um. Atu Washington DC i Park an ti mi Ma Pherso Square te Furragatt Square te ti vial te khi khua chung i mi i dinh nak hmun an ser mi khi Mc Pherson Lungdonh, Furagutt lung donh an donh piak mi hna cu asi ve ko.\nCu caah mi i din duh awk in a hmun um zungzal seh ti ruah zong ah mith philh lo nak ah lungdonh hauka thenh can khuathenh can cu rak tuah dawh an si. Kum vui dih can rawl ttuan a zat can bawh in an um caah Thlaithar tho ti awk zong cu asi na in, Tho ti tu hi kan hman mi tradition min asi i, Thlaithar tho ti ah cun American Thanks Giving cu kan Missionary pawl philh ve lo nak ah Krifa chuah hnu in kan hrawm ve hna k\_khi asi ko. Tho le Thlaithar Tho cu cu ruang an i dang ngai. Hi Tho cu A Ngunpa nih kan ttial piak seh law an nih khua zong hi hnupi tiang Krifa a lut lo mi an si ve i, a tling kho men ko lai.\nCu bantuk in, a hnu pi tiang Lailei biaknak a zul mi ah kan mah lei ah, Khuabung, Hriphi, Salen, Thantlang , Phaikhua, Cawngthia bik hi keimah theih mi ah an si. Haka khuachung hi Krifa ah a lut lo mi sau lak an um ve ko na in, cozah lei phung nih hin tampi a chilh ve deuh hna i, khuate lei tluk in chunh tah, le conlam, hibantuk khuacang khuacawng "khuacawnghkhuacang " ti mi festival hi cu tluk pi in khuate lei ah an tuah lo ngi in theih nak a um. Cun khual Hringtlang le Mi-e lei Rinpi, Rinte, Haiphai, Chuncung ti hi saupi tiang Lailei biak nak a zul mi an si.\nAbik in a hnu pi tiang Lailei biak nak a zul bik mi cu Senthang tlang lei bik hi an si i, an mah ah hin Lailei nunphung dikcak hi a hnu pi tiang an hman nak asi.\nCu caah hi a cung lei kan vun ttial mi khua hrawng atu lio kum 50 tthi nih cun ttha te in an theih khawh ngai rih ko.\nHi Tho hi Tiddim lei nih Khuado tiah an ngeih ve i aruah nak cu kan i khat cio ko hna. Independence hnu cangka Lairam uk nak i Wankyi a ttuan mi hi Pu Vum Thu Maung hi Chin Affairs Minister cu asuii, Pu ManTung Nung hi Parliamentary Secretary an rak si. An pa hnih hin Laiphung in a um mi ve ve an si caah Laimi khuacawng khuacang ti mi Kut pawl cu sung lawi ngai in aruat mi an si caah Tho - Khuado cu October thla ah cun siseh, cun Kumci ti mi hi April May ah siseh , cun chin National Day hi si seh, cu vuithum cu Laimi min te in holiday kan ngei.\nAsi na in ahnu in a hung ttuan mi hna hi hi bantuk lei hi biapi in an ruah lo caah dah asi lai, kan hmang setsai hna lo i, 'kumci' holiday hna cu ulh lo ngawt in kan um ko rua dah.Chin National Day le Khuado zong hi khuapi chung umm mi pawl nih hin a phung men in ulh bantuk asi i, hi kan festival pawlhi ttha te in tuah ding ruah tthan awk a herh ngai mi asi. Dam te in, Lnk.


Khah! Ralkap Nih Uknak Lakmi Kongah Tlangcung Hriamtlai Phu Nih Thanhnak An Tuah Cang – Chin World News Evening\nFebruary 20, 2021 Salai Van Myanmar News\nNCA minthu tlangcungmi hriamtlai bu 10 nih ralkap he biaruah ngol! U Thein Sein chan le NLD chan ah Myanmar cozah he remdaihnak kong ah hnatlaknak a ngeimi NCA minsenthu tlangcungmi hriamtlai bu 10 nih uknak a chuttu ralkap he remdaihnak kong ceihmai kan ngol tiah nihin ah cathanh an chuah.\nFebruary 19 ah CNF/A telh in tlangcung hriamtlai bu 10 online in ton biaruahnak an ngei hna i atu bantuk in biachahnak an tuah hi a si. “Ralkap uknak duhlo in CDM a tuahmi zung rianttuantu vialte kan dirkamh hna. Ralkap uknak dohdalnak ah rammipi he kan dir lai. Tlaih a tongmi ramhruaitu vialte thlah dih hna u. Lamzawhtu pawl ruru hranghrang in tthenhmal hna hlah u,” tiah cathanh an chuahmi ah an telh chih. Source: BBC\nRelchih: Popular media nih chan an tthen ning ahcun 1960s in 1980s karlak ah a chuakmi paoh hi Generation X tiah an auh hna. 1980 in 1996 karlak hi Millennials tiah an au hna. 1990s in 2010 karlak chuak hi Generation Z tiah an auh hna. Tulio Chin miphun minung hi nan chan 3 karlak minung hi kan tam bik.\n2020 lio i PM aa cuhmi le, Khrifabu kip ah upa a tuanmi, pastors le Cozah riantuan tampi hi Generation X deuh hi an si. 2020 election lio ahkhan, Millennials pawl nih biatak tein generation X pawl nih hruaitu hmunhma an kan pe duh lo tiah an zai hnawh hna. Millennials pawl an thangcho lonak hi Generation X ruang tampi aa tel tiah ka hmuh. Hmunhma an pe duh hna lo. An dirh kamh in, an support duh hna lo.\nPromote zong an tuah duh hna lo. Anmah Peng kha hmunhma le savo an icuh. Generation X ahhin a corrupt tuk mi hruaitu an chah/ tam tuk rih fawn. 2021 Kawlram buainak ahhin generation Z pawl an rak chuak ve. Biatak tein Millennials nih an dirpi hna i, an support mi hna hmuh tikah kan society ahhin thil tampi aa thleng cuahmah cang ti a lang.\nTulio ah biatak tein generation Z pawl nih sandahpiah an piah i, Cozah an doh lio ah generation Alpha pawl nih an von bawmh ve hna hmuh tikah tha a tho chin lengmang. 🙂 Nain generation x pawl belte cu an ithup dih ngawt! Khawika an um zong hngalh an si huaha ti lo. By Zasang Cinzah


Innhmun Pekmi a Zuar Chintu Pawl Hmun Chuh an Si Lai: Pu Zo Bawi – THE CHIN JOURNAL\nInnhmun Pekmi a Zuar Chintu Pawl Hmun Chuh an Si Lai: Pu Zo Bawi\nOctober 25, 2020 May 20, 2020 | The Chin Journal | Hakha, Chin State\nChin State Hluttaw Chairman Pu Zo Bawi\nHakha khua i innhmun samhmi ah hmun a tingcotu hna nih an tincomi innhmun an zuar chin a si ahcun chuh tthan an si lai, tiah Chin ramkulh Hluttaw Chairman Pu Zo Bawi nih a chim.\nHakha khua ah innhmun samhmi Acre 650 leng a um i cu chung ah cun Acre 300 hrawng hi mizapi sin ah phawt hamsa a si lai.\n“Hakha ah innhmun 650 leng samh ding in acozah nih kan timhtuahmi a um. Cu chung ah cun Acre 300 leng hi tu thla dih, June thla thawh ah mizapi sin ah phakter ding in timhtuahnak kan ngei,” tiah Pu Zo Bawi nih a chim.\nAsinain, innhmun pek hnu ah anmah duh in a zuar tthantu an um ahcun dantat an si lai, tiah a chim chap.\n“Atu Acre 300 leng le a taangmi Acre 300 leng hi kan phawtzamh khawh dih a si ahcun Hakha ah innhlang an um ti lai lo. Ahopaoh hmun pakhat cio hmu kong ding in kan timhtuah. Asinain, innhmun kan pek hna hnu ah sipuazi ca ah an i zuar a si ahcun kan chuh tthan hna lai. Innhmun a ngei lo taktakmi pawl pek kan timhmi hna a si,” tiah a chim chap.\nChin ramkulh khualipi a simi Hakha ah minung tampi khuasak kan herh caah Chin ramkulh chung khuapi pakua le khuate lei zong in Hakha ah rak i tthial hna sehlaw innhmun pawl phungning tein kan tawlrelpiak hna lai, tiah Pu Zo Bawi nih a langhter chap.\nHakha innhmun samhmi kong tawlrel ning le Hakha khuapi ah Chinram chung khuasa pawl rak i tthial ding in Pu Zo Bawi sawmnak bia a chimmi Video File cu a dihlak in Chin News Journal-CNJ ah kan tar te lai.


Vawlei cung ah angan bik Vanlawng 2 hna kong pakhat thil phurnak pakhat minung citnak thei kaunak knowledge, – Kawltu Team\nVawlei cung ah thil phurnak Vanlawng Ngan bik cu Ukraine Company Antonov Design Bureau tuah mi asi, Thil tampi aphur khawh caah mah Vanlawng Ngan hi angeitu cu Soviet Union arak si, mah Vanlawng hi Asau lei feet 276, Athla sau lei hi feet 290, Asang lei feet 59 asi, Vanlawng rihnak hi 285,000kg rit asi, An thil phur mi he cun 640,000kg rit tiang khi asi.\nMah Vanlawng hi Turbofan Engine 6 hmang mi asi, Suimilam pakhat ah meng 530 thawng in akal khawh, mah vanlawng hi azuang hmasa bik cu 1988 December 21 asi, Aman hi America $ 300 leng million asi, 2001 kum ah khan repair/remhnak ah $20 million anrak dih cang fawn, 2001 in atu tiang thilri phurnak caah san tlai ngaingai in hman asi, Suimilam pakhat hman/hire man ah $ 30,000 hrawng in hman khawh asi tiah anti.\nVawlei cung ah Minung citnak Vanlawng Ngan bik cu:-Mah Vanlawng Minung citnak hi Uerope Airbus Vanlawng company tuah mi asi, Airbus A380 anti mi Vanlawng asi, Mah Airbus tuahnak hi America $ 10.7 billion adih mi asi, A380 project hi kum 2000 dih ah khan design tuah dih asi, Ahmasa bik A380 Airbus hi France ram Toulouse nih 2005 in hramthawhnak ah anrak tuah mi asi.\nMah vanlawng Airbus hi asau lei feet 239, Athla sau lei feet 262, Asangnak feet 79 asi, Arihnak cu 277,145 kg asi, Khualtlawng minung atam bik ah 853 tiang phur khawh asi, Suimilam pakhat ah meng 561 thawng in azuang khawh, Mah vanlawng man hi America $ 455 million asi, Mah Airbus hi 2019 tiang 242 tuah dih asi cang khi asi.\nMah Vanlawng Ngan Airbus hna hi service nak line dang te in ngaih mi asi caah Singapore airline, Britist Airline, Qantas Airline hna le Airline tha ngeih mi long ah service ter mi khi asi, Mah Airbus chung ah minung cit mi zat hi Bus pakhat ah hi minung 50 acit khawh, mah Airbus chung minung vialte hi Bus 17 chung ah minung cit mi he atluk tinak asi.\n← America of President nih amah nawl in raldohnak ‘Authorization for the Use of Military Force’ nawl chuahkhawhnak Congress ah,\nAn ram le Miphun adaw taktak mi lungthin cu Foot baller Mr, Sadio Mane nih fiangtuk in alanghter ko, Ramkhel pawlnak in Ramkhel lungthin diktak asi, →


Fox News nih Joe Biden lih le hrokhrawl in a tuah mi a langter cang. Joe Biden a buai tak tak cang\nJoe Biden chungkhar caah mangchia tak tak si cang, election ni 19 lawng a um cang tiah mah bantuk in US mipi hmaiah mualpho in an um mi cu celh ding an si lo. An caah thawngchia vialte lakah thawngchia bik si cang ko\nDemocrat pawl Media an ti mi nih mah thawngpang hi an langter duh bak lo. Natein foxnews nih fiang cik cek in a vun langter cang. Joe Biden fapa Hunter Biden le Ukraine le China pehtlaihnak vialte cu US mipi nih fiang cik cek in an vun thei cang\nJoe Biden fapa Hunter Biden nih Burisma company ah recommend a hmuh khawh nak din caah Vadym Pozharskyi a va hmuh. Vadym pozharskyi nih an Company Burisma cu vawlei cung ah larter an duh ruangah high ranking US official pawl nih opinion langter ding in a ti\nInfluential US official pawl hna cu Ukraine ram rak tlawng seh tiah a duh. Mah vialte thil a cang mi hi Joe Biden cu Ukraine ah a va kal lio ah a tawrel cia mi lawngte a si\nHunter Biden le Bursima firms larter nak ding caah pehtlaihnak an ngei mi vialte dothlatnak, a chia le tha kongah si seh, Dothlatnak a tuahtu cu Joe Biden Ukraine ram ah a va kal i, Ukrainian officials pawl hmangin prosecutor cu a rian phuah a si\nHunter Biden nih PR company Blue Star Strategies, Biden cu Vice President a si lio ah Ukraine ram ah a va tlawng ti a langter. Joe Biden Ukraine ah a kal ruangah a fapa Hunter nih miaknak tampi a hmuh. Email ah ‘Hello all, this morning the WWH hosted a conference call regarding the Vice President’s up-coming trip to Ukraine” tiah a tial mi hmuh a si\nJoe Biden cu Vice President a si lio ah Ukraine ah voih 6 a kal. Hunter nih Ukraine company Bursima he pehtlaihnak an ngei hnuah voih 2 a kal man.\nCarlon ‘That’s how things work in the White House?’ ‘Tailoring foreign policy to get your son rich?’ ti hmuh a si. Biden zong a fapa Hunter Biden le Ukraine company he pehtlaihnak a tuah piak hna caah tampi miaknak a hmuh lai tiah zum a si.\nPozharskyi’s gas firm Bursima nih Hunter Biden cu thla tin consultant fee caah $50,000 an rakpek tawn. Mah bantuk US hruaitu si i, ramdang he pehtlaihnak ngei i, miaknak hmuh hi US cozah nih a duh lo bik mi cu si\nEmail 2 nak cu, China Firms he a si. Jeo Biden fapa Hunter Biden le Major Chinese energy Company, Ye Jianming, former Chairman of CEFC, 2017 ah an nih chawnnak.\nNatein YE hi China cozah nih kum 2018 ah Chinese military and Intelligence service pawl he rian an rak ttuan ti caah China cozah nih a rak tlaih mi kong le. Joe Biden fapa Hunter Biden sin ah Diamond ngan pi an rak pek mi kong a si. Credit-RTK\nBe the first to comment on "Fox News nih Joe Biden lih le hrokhrawl in a tuah mi a langter cang. Joe Biden a buai tak tak cang"


Chin ralkap (CNA le hawi) nih ralhrang Myanmar ralkap 80 an thah hna | The Chin Express\nChin ralkap (CNA le hawi) nih ralhrang Myanmar ralkap 80 an thah hna\nChin ralkap (CNA le hawi) cu January 12 in 22 tiang Hingzing khua ah ralhrang he ni 10 chung an i kap.\n“Ralhrang Myanmar ralkap 80 kan thah hna. Kanmah lei ralkap 3 an nunnak liam ve i 9 hliam an tong ve,” tiah PDF-Zoland nih a chim.\nHingzing khua cu Sagaing ramṭhen le Chin ramṭhen i Tedim, Falam le Hakha lei kalnak lam ah a ummi si pinah Myanmar-India ramri chawlehnak lam zong asi. Kalaymyo in meng 20 hrawng lawng aa hlatmi tlangcung khua asi.\nHingzing ral ahhin Chin ralkap phu 7;\nZogam Army le\nCDF-KKG an i bawm. Mah pinah PDF-Kalay zong nih a bawmh chih hna.\nRalhrang Myanmar ralkap le mipi ralkap i kahdohnak ral vialte lakah Hingzing hi mipi ralkap phu tambik an i bawmhnak ral asi.\nJanuary 12 ah ralhrang Myanmar ralkap 100 hrawng Chin ramṭhen lei ah an kai caah Hingzing ral hi aa thokmi asi.\nChinram lei a hung kaimi ralhrang pawl cu an riahnak Htayzan khua pawngah January 13 ah Chin ralkap nih an kah hna i 7 an thah hna. Chin ralkap lei cu hliam tongmi an um lo. Mah zaanlei 2pm hrawngah Htayzan khua pawng coffee dum ah ralhrang nih inn 3 an duah khangh hrawh.\nRalhrang pawl Chinram an rak kai lio December 25 ah ralhrang nih an tlaihmi CDM-Siyin ralkap pakhat cu tutan ahhin lam hruaitu ah an i ratpi nain a zaam kho. Mah ni ah CNA, CDM-Siyin, PDF-Zoland, Zogam Army, PDA le CNDF nih ralhrang cu an kah hna.\nJanuary 14 zingka 10am in zaanlei 3pm tiang an i kap peng. Ralkap 1 an thah pinah ceilak an hliam hna.\nJanuary 15 ah ralhrang pawl tamtuk an thih caah Kalay University in ralhrang nih miakpi in Chin ralkap umnak lei voi tampi an kah. Raltuknak vanlawng 2 zongin voi tampi bomb in an kah hna caah Chin ralkap 7 fak piin hliam an tong. CNA ralkap senthum Thang Pui zong fak tukin hliam a tong.\nA thaizing January 16 ah CNA ralkap senthum Thang Pui cu a hliamhma in a nunnak liam.\nJanuary 17 zingka 10am ah Chinram le Kalay ramri lam ah a hung kaimi ralhrang bawmtu ralkap motor nganpi 3 le sehmeithal bunhmi motor 2 cu Chin ralkap nih an bawh kah i ralhrang 10 an thah hna pinah ceilak an hliam hna, cucaah ralhrang pawl cu an mei i thuh in Kalamyo lei ah lodiam an kir zaam ṭhan.\nJanuary 18 zingka 8am ah Kalay University le Kalaymyo, Taungphila in ralhrang nih miakpi in Laitlang lei voi tampi an kah. Hingzing khua um ralhrang le Chin ralkap zong an i kap, nain ralhrang nih Hingzing khua an chuahtak hlei lo.\nJanuary 19 zaanlei 1:30pm ah ralhrang nih Tedim peng, Kenedy Tlang par ralkap sakhan ah helicopter in ralkap tlawmpal le thilri a thlak chanh hna. Chin ralkap he tlawmpal an i kah hnu zaanlei mui lai ah Hingzing um ralhrang 2 an thah hna.\nFalam khua lei in Tedim lei ah a kalmi ralhrang 180 leng cu CNDF nih fak ngai in an kham kah hna caah hmai nor kho loin Lungbang khua ah an riak.\nJanuary 21 dei hlan 1:45am ah Chin ralkap nih Hingzing um ralhrang pawl cu an dum kah hna i 15 an thah hna pinah tam taktak an hliam hna. Chin ralkap 2 hliam an tong ve nain an nunnak caah thinphang asi lo.\nRalhrang bawm dingin Tedim lei in ralhrang 100 hrawng an ra i Chin ralkap nih an kah kham ve hna.\nJanuary 22 ah Kalay University um ralhrang nih miakpi in Tedim peng, Taingen le Hingzing khua kar voi tampi an kah. Zingka 8:30am aah helicopter 2 in ralhrang an hung phan chap i sehmeithal in an kah chih hna pinah bomb tamtuk in an kah chih hna.\nTedim lei in a rami bawmtu ralhrang pawl zong cu lam loin ramtang in an ra. Ralhrang nih lam hla kahnak meithal 60mm, 120mm, 155mm le helicopter tiangin an kah hna. Hriamnam le minung thazaang aa thlau tuk caah zaanlei 5pm ah Chin ralkap pawl cu Taingen in chikhat an chuak chung.\nMah ni chunnitlak an i kah ahcun ralhrang 40 hrawng an thih pinah ceilak hliam an tong. Chin ralkap tlawmpal hliam an ton ve pinah PDF-Zoland ralkap Kap Suan Mung le CNA ralkap Salai Cung Lian Sang an nunnak liam ve.\nKalay le Chinram khuapi pawl pehtlaihnak lam ah a ummi Hingzing khua ah ni 10 chung an i kah hnu January 28 ah PDF-Zomi, People Defense Army, Civic Defense Militia le Zogam Army cu tangti ralkap phu in an dir lawlaw i ral tuk zong cawngti dingin timhtuahnak an ngei.\nMyanmar ralkap nih mipi thimmi cozah uknak a chuh hnu ah Chin ralkap he voi tam tuk ngandam an i kap cang. 2021 December tiang ahkhan ralhrang 1,029 kan thah cang hna i kanmah lei cu 98 lawng kan thi, tiah Chin Ralkap Phu Kawmh (CJDC) nih a thanh.\nHmasa thawngpangUS um Van Iang Nei cu sianginn ah an serhsat tuk caah amah tein aa that lawlaw\nHnu thawngpangCDF-Matupi ralkap Salai Bawi Kung a nunnak liam


Fel Tein I Pum - A VEL IN KHAMH KAN SI\nZUMHTLAK TEIN AA PUMMI KHRIHFA\nPakhat le pakhat hmun khat i i pumh lengmang kha ngol hlah u sih; a cheu nih cun ngol hmanh hna seh law, kannih cu i forh chin u sih, zeicahtiah Bawipa Ni cu a nai deuh chin lengmang ti kha kan hngalh caah i forh chin lengmang ko u sih.\nNihin America ram ah Khrihfabu a thattu thil a cangmi pakhat cu “Khrihfa ka si i ti tung I BIAKINN PANH LO” a si. Biakinn panh lo lawng siloin, Khrihfabu cawlcanghnak ah zumhtlak te le felfai tein teltumnak le thazaang chuahnak an ngei lo. Khrihfa ka si ti I, Khrihfabu cawlcanghnak le pumhnak ah I tel lo cu, BILE CHUNG HMUN KHAT HMANHAHAH A KAN CAWNPIAK LO IN KAN HMU LO. Khrihfa na si ahcun, Biaknak cawlcanhnak le Pumhnak, thawngtha karhnak riantuannak le Khrihfabu thazang thawnnak ding caah na nunnak na caan, na ngeihchiah chawva, na thazang vialte na chuah ve hrimhrim ding kha asi. Duhthim a ngahmi a si lo; tuah hrimhrim dingmi asi.\nBiakin pumh na ngol, Khrihfabu thazang thawnnak caah thazang chuah in naa teltum ve ti lo ahcun, VA CUNG PADUH (Apostate); Kawl holh in cun “A PHOHPIAN,” mi na si. Mithmuh kuttongh in Khrih Pum kan sinak kan langhter khawhnak Khrihfabu ah zumhtlak tein I Pumh nakin a biapi deuhmi Khrihfami kan caah zeidah a um? Khrih pum nih a herhmi cawlcanghnak caah hmunkhat te I thazang kan chuah tti-nak a langhnak hmun cu biakinn ah zumhtlak tein kan I pumh tti mi le hawikomhnak kan ngeih I dawtnak ah kan than tti mi hi asi. Pumh ttinak in, Pathian kha Upatnak kan pek I amah kan Biaknak a langhnak asi. Hmunkhat te ah pumh tti hi, Khrih ah pumkhat kan sinak le Pathian kan biak kan upatnak kan langhternak hmun asi caah Khrihfa poahpoah nih tuah lo a ngah lomi thil asi.\nJesuh Khrih nih thisen in a cawkmi Khrih pum chung i tengnge kan si bantukin, zarhpi ni ah, Khrihpum ah kan I pehnak hmun, Pumhnak I can hmannak nakin na nunnak ah a biapi deuhmi thil TUZARH na canhmannak (Schedule) ah zeidah a um? Thilsuk maw, lentecelh zoh maw, mah duhmi thil tuah maw, riantuan maw? Kan hliah le kan cang cu kan pum ah aa peh ding a si bantuk in, pum ah aa peh tik lawngah pum cu a dam I an mah kutke le hliah le caang lila zong an dam bantukin Khrihfa zong pum a si mi khrihfabu ah aa peh hrimhrim ding asi. Pum a simi Khrihfabu ah aa peh tik lawnglawng ah, Khrihfabu a dam lawng siloin a mah zumtu pumpak lila zong a dam. Cucu Bawipa nih Khrihfabu a dirh hnawhchannak hmuitinh asi.\nTuzarh zeidah na tuah lai? Na caah zeidah a biapi bik?


Pasaltha Nih A Nunnak A Pek , Ralhrang lei (30) leng An Thi Ve – Onlinenungak\nPasaltha Nih A Nunnak A Pek , Ralhrang lei (30) leng An Thi Ve\nAtu hmanthlak kan tarlangh mi hi nihin Loikaw raldohnak ah a nunnak a liam mi pasaltha a si. A mah le a hawile (4) nih nihin raldohnak ah ram le miphun caah an nunnak an pek hi asi.\nNizaan Loikaw Township, Kungthar pawng raldohnak ah SAC ralhrang lei minung 30 an thih lawng si loin a dang 30 leng zong faak tuk in hliam an tuar tiah tiah KNDF nih cathanh an chuah mi ah a langhter.\nNizaan September 29, 2021 chun suimilam 12:00 hrawng in kahnak aa thok hi a si. KNDF le Mobye PDF i bawm in ralhrang an kah hna. Ralhrang lei nih thazaang tamtuk an chap lawng si loin Bomb le Miakpi ti bantuk rampi thawhnak ah hman mi hriamnam phuntling an hman ti a si.\nSAC ralhrang lei a thi mi hi a tlawmbik ah (30) an si lai, cu pin ah a dang (30) leng nih hliamhma fak an tuar ti asi. “Nizaan raldohnak ah PDF lei in minung(4) le KNDF lei in minung pakhat, an dihlak in pasaltha (5) nih raldohnak ah an nunnak an pek ve” ti a si.\nNizaan kahnak ah faaktuk in ralhrang lei an sungh caah atu zong pehtlai tein Bomb le Miakpi an kah cuahmah i Loikaw khuapi le a pawngkam cu inn a kaang mi zong a um len ti asi.


Chinram Ah I Paih Ding Ka Tihmi An Um Lo: Mang Thawng Lian - THE CHINLAND POST\nChinram Ah I Paih Ding Ka Tihmi An Um Lo: Mang Thawng Lian\nSalai CungCung|2019 May 13| Avoi 1nak Global Zophei Seminar paih ah Zephai khua in Champion a cotu Mang Thang Lian nih Chin ramkulh chung ah paih cu a ka tei mi an um ko lai nain i tlaih ding ah cun ka tihmi an um lo tiah a chim.\n“Tu bantuk Zophei paih ah Champion ka co cu a pakhatnak ah Pathian min ka thang that. Cun ka nu le pa le paih a ka chimtu, ka hawile thazaang a ka petu le paih tawlreltu cung ah lunglawmhnak tampi ka ngei. 2018 October thla in paih hi CPC paih chimtu saya Tluang Lian sin ah ka rak cawng. Cu ka cawn mi cu Pathin nih a ka dawt caah ka zuamnak le ka tuahsernak ah thluachuah a pek i tubantuk in teinak ka hmuh hi a si. Hmailei ka dam ko ah cun paih um chung paoh ka pai peng rih ko lai” tiah Zophei paih Champion Salai Mang Thawng Lian nih TCP ah a chim.\n“Hmailei Zophei paih an tuah than ah cun zatlang paih le zuamcawh paih zong hi um chih seh law ti ka duh. Cun paih hi mipi nih thazaang pe chinchin hna u sih. Kan nunphung pakhat a si caah paih hi cawng hna usih law hmailei ah cun Chin Miphun Ni hna ah Zophei club in dir kho hna u sih ti ka duh. Tutan paih laksawng an pekmi cu khuate dirhmun in cun a za tuk, nain minung pakhat tei ah mah zat tiin hmailei ah tangka pe kho hna seh law ti ka duh. Tutan kan Zophei aa paimi pawl ka zoh tik hna ah ka lung an tling ngai. Paih hi puai ngan ah cun voi 3 ka pai i voikhat Champion ka co. Minung tambik ka tei hi pa 4 an si. Tukum CND paih ah minung pathum ka tei hna. Ka dam ko ah cun zeibantuk zuamcawh paoh ka cohlan dih ko” tiah a chim chap.\nZophei paih champion Mang Thang Lian hi June thla in kum 20 a tling lai. A nu Pi Sui Thlia a pa Pu Bawi Hrin an si. Unau pa 5 lakah a hniangbik chang a si i Zeiphai khua mi Hakha ah khuasa mi a si. Sianginn hi taanghra auwn hnu ah Psychology major kai aa tim tiah kan theih.\nMang Thang Lian hi avoi 2nak CPC special zuamcawh ah Hakha paih thiam Van Ram Awr he zong an rak i pai bal. Tu lio a rian tuan lio mi cu CPC ah a si tiah kan theih.\nPrevious TYA Nih Thantlang Khua Inn Kaang Bawmhnaknak Sing 5 Renglo An Pek\nNext Global Zophei Seminar Miss Winner Sui Tin Tlem He Tonbiaruahnak


Breaking News: Thlanglei Laitlang Kanpalet Ah CDF Le Ralkap Kahnak Fakpi A Chuak - Chin Eleven News\nRelchap: A ra lai mi thla 6 chung ah kawlram mipi 6.3 billion hrawng nih taam haal dirhmun in an um kho; Ram buai nak ruang ah le Covid-19 zawtnak chawnh ning a karh tuk lio ah rawl ei awk um lo tiang taam haal dirhmun in a um mi Kawlram chung mipi billion cu bawmhchanh ding ah a hlu hmuh mi cu tu hnu thla 6 ca tiang ah za lak tiang in a um ti lo tiah UN lei (WFP-World Food Programme) nih nihin August 6 ah ralrin pek nak a chim.\nFebruary 1 in ralhrang nih nawlngeihnak an lak ni thok in ramchung buaibai nak cu ton a si. Cu hnu ah Covid-19 zawtnak a karh tuk caah Kawlram chung taam haal ral in bawmhchanh khawh nak ding ah American dollar 86 billion a herh tiah WFP nih cathanh ah a langhter.\n“Kawlram chung ah taam haal nak cu hmailei ah hinak fak chin in a karh kho ” tiah WFP in kawlram lei pehtlai mi director Stephan Anderson nih a chim.\nKawlram ah a ra lai mi thla 6 chung ah mipi 6.3 billion cu rawlei ding taam haal tuk dirhmun an phankho tiah WFP nih cun a thanh.February thla ralhrang nih nawlngaih nak an lak hlan ah kawlram mipi chung in 2.8 billion lawng nih rawlei awk har dirhmun in an rak um.TCP\nKawlram Khuapi Bik Yangon Ah Bomb A Puak, Hliam A Tuar Mi Zong An Um


Spain caah cun a fak tuk cang!! Mitthli he an nih cia ko. A thimi an tam ning hi zoh ngam zong si ti lo\nCoronaviru ruangah mi tampi cu nupi he fa he, chungkhar ah thatein um kho loin Isolation, Quarantine ti bantuk in le cun hawi le he kut i tlaih kho lo tiang in muinak khur ah a kan lut pi cang. Spain ram cu zaangfah an si tuk cang, an caah cun afak tuk hrinhrang ko. Atu hi mi 9,053 an thi cang. Spain ram ah hin ni 2 chung; nithum ni ah mi 864 an thi i, cun Nili nih ah mi 949 an thi.\nZaangfah an si tak tak. An khua cu muinak in a khat ko. Suimilam 24 chung ah coronavirus a ngei thar mi 7719 bak an phan. Mah zawtnak a ngei mi hi an dihlak in 102136 an si cang. A thimi an tam tuk tawn caah mitthi vuinak thlan cawh loin Cement box chungah mithi hna cu an chia tawn cang. Spain hi March 13 in lockdown tuah a rak si cang\nDeath rate hi a sang ngai cang i. Madrid khualipi ah a thi mi an tam bik i. minung 3,865 an thi cang. sports centers, libraries & exhibition halls hna cu recovery hospital an let thluamah ko. Nikhat ni le Nihnih ni (monday-Tuesday) ah France ah suimilam 24 chungah mi 499 bak an thi ve i, total case hi 52,128 a si ve cang.\nUSA thawngpang. A thi tambik state hna hi zeiruangah dah si lai tiah mi tampi lungput ah bia halnak a um peng mi cu>> USA state 10 ah mah bantuk in Coronavirus zawtnak a ngei mi an tam ning le a thimi an tam ning kong an chim mi hi thil a hman mi le a si kho mi a si. Coronavirus ruangah kan vawlei ramkip cu muinak khur ah a um cang. Ram tampi cu mah coronavirus ruangah lockdown tuah a si.\nMah lockdwon ruangah Chin mi ramhnihnak ah um mi cu fakpi in harnak an tawng thluamah lio a si. Malaysia le India ah um mi caah cun ngaichia bak a si cang. Coronvirus ruanga a thimi le mah zawtnak angei mi hna dirhmun cu, Zawtnak a ngeih mi hi minung 935,000 an phan cang i, a thimi hi zat 47,000 an si cang- Johns Hopkins University tally.\nUS dirhmun cu, zawtnak a ngei mi zat hi 211,000 an si cang i, a thimi zat hi 5110 an si ve cang. April ni ah khan USA ah suimilam 24 chungin mi 1220 bak an thi ti a si. US hi ram thi ti khawh ngai mi a si nain mah zawtnak case a ngei tam bik an si cang i, a thimi zong an tam chin lengmang cang. Mah zawtnak a ngei tambik le a thi tambik state hna hi an chim ning ah cun Pathian zum lo tu, nauhrawh poi ti lo state le, nu le nu pa le pa duh poh in um nak state lawngte a si tiin chim a si.\nBe the first to comment on "Spain caah cun a fak tuk cang!! Mitthli he an nih cia ko. A thimi an tam ning hi zoh ngam zong si ti lo"


Ridder Bak Nih Caan Saupi Kaa Rak Timhtuah Lenmi Cu Fawi Tein Hlah Maw Teinak Ka Hmuh Ko Hih Tiah A Bianek In A Ti Hram+ Vedio – Kawltu Team\nRidder Bak Nih Caan Saupi Kaa Rak Timhtuah Lenmi Cu Fawi Tein Hlah Maw Teinak Ka Hmuh Ko Hih Tiah A Bianek In A Ti Hram+ Vedio\nRidder nih Aung La he an rak I tthuat hlan bak khan a chim vemi cu a mah tthuah nak ding ah caansau pi timhtuahnak ka ngeicia. Kei hi kum 5 ka si lio hrimhrim in hi tthuatnak hi a uar cangmi le ka nu le pa nih thazaang biatak tein an rak ka pek cang. Cu caah Aung La zong hi ka tei hrimhrim lai ii a sui taisawm pi cu keimah ta asi kolai tiah achim.\nA chimcia bangin a tu teinak avun hmuh tikah a mah Ridder le a hawi le pawl caah a ttha tuk, an I nuamtuk hna. Asinain Aung La a ttanhtu fans hna le mi tampi hna cu nuam lo ngai in um cio asi. Minung nunnnak tiang a liam tiah kan theih. Aung La hi a hopoh nih a tthawngbik tiah ruah a si, zumh ciomi zong asi ko.\nA tu tan a sungh hi cu ruahlo tuk bak khi asi, can sau hmanh khi an I tthua manhlo. Minutes 4 chung cu Ridder nih a reh cawl kho lo ding bak in a tuah. Cu caah kan Aung la cu damlo pah he a si tikah a caah harnak tampi a um. Cu tikah ruahlo piin a vun sungh cu asi. Ridder nih teinak hmuh duh le Aung La tei duh ah hin kum can saupi ka rak cinh cang.\nCu bantuk harsa tein kum can saupi ka cinhmi cu fawi taktak bak in teinak ka hmuh. Ka thabat nak vialte kan khua ka tlung lai ii hawi le hna he nuam tein beer kan din hnalai. Kan I nuam len hna lai zeitluk in dah a sunglawi tiah a vun phuan. Ridder cu Aung La nih challenge a tuah tthan lo a si ahcun sui taisawm picu zungzal in amah ta hmanh a si kho cang.\nRelchap: Laimi hi thih cuza loin cuap fahnak in athimi kan tlawm tilo. Cu caah zeitin dah kan khua le ram te ah a ummi kokek sii in kan i dam ter lai tihi kan theih ah abiapi tuk. Cun theihlawng a zalo kan tuah hrimhrim aherh tuk. Cuap fah hi vanchiat tuk dah tilo cun mipi nih ngeihmi asilo. A bik in kuak khu kan I dawp sual, kik nih a kan tleih sual nak khin aa thok tam deuhmi asi.\n← Esther kawl Pitar Nu Hmai A Kun Cu Kan Lai Pasal Hmanh Nih A Celh Bak Lo.


Coronavirus Nih Chin Ram Le Chin Miphun Chung Ah Hrokhrolnak A Chuah Pimi Phunhnih – Chin World News Evening\nKan theih cio bantuk in coronavirus ruang ah vawleipi cu lungmit in a tuah. Kan nunphung le kan khuasakning zong tampi a thlen. Vawlei ah minung tampi nih sii inn ah phanhpi i nunnak zong tampi a liam. Harnak a phunphun in ton a si ti cu mi vialte nih kan ton cuahmah ciomi a si. Cu lak ah ngaihchiat awk ngaingai a simi cu hi zawtnak hi caan ttha ah i laak riangmang in mah pumpaak hlawknak le pawkhimnak ah a hmangmi an um hi a si. Cu bantuk in mah pumpaak hawknak ah a hmangmi cheukhat hna nih an tuahmi kan van langhter lai.\nPakhatnak: Myanmar ramchung ah nawlngeitu hna nih hi zawtnak ruang ah hin thilman nan kaiter hrimhrim lai lo tiah thanh a si. Cu bantuk in thanh a si ko nain mi cheukhat hna nih an facang tun man cu an kaiter lemlo nain an facang tun a zor.\nRawlman kai lo nain tunkhat chung rawl um zat a zor siloah a tun an hmet (fit). Tulio Thantlang lei rawlman a kai loh timi hi phundang te si. Rawl tunkhat ah pi 24 aum. Pikhat ah pawng 8 a um. Pi 24 ahcun pawng 192 a um ding a si. Nain Cuhlan ah cun rawl tunkhat ah hin pawng 150 hi a tlawm lei si tawn. Tuni (2.4.2020) ah Thantlang rawl ka cawk mi a rak tlung i tunkhat ah pawng 120( tin hnih) lawng a si. Khuate lei ah kawl pawl nih an zuar mi rawl hi a khat ngai mi lo nain a tun (sa-la-aih) an hmet (fit) ve hoi. Ref: Vantha Biklian\nPahnihnak: Kut ttawlnak (hand sanitizer) a dik lomi an zuar. Health Services joint director (Food & Drugs) Lalsawma nih hand sanitizer cawk tik ah i ralrin a hau. Hmun khat ah kan zoh cang i a dik lomi a si. Mi nih an mah duhpaoh in an rak siam ve sawsawhmi a si tiah a chim. Hi hi Mizoram lawng silo in All India Drugs Controller group zong ah member pawl an buai biknak a si. World Health Organisation pawl chimh cawnpiak ning in sermi hi rinh a tlak bik tiah a chim chih. Ref: Vanglaini


NLD Chiarman AA Hriamtlai Nih An Tlaih – Chin 11 News\nNLD Chiarman AA Hriamtlai Nih An Tlaih\nNLD Chiarman AA nih an tlaih. Rakhine ramkulh Budituang myone NLD Chiarman cu chekhlat ding kan ngeih caah AA nih kan tlaih tiah AA in chimnak nawlngeitu Khan Thu Khaing nih RFA sinah a chim.\nZei ruangah an tlaih i zeidah an chekhlat lai i zeitik ah an thlah te lai ti bel AA lei nih an chim rih lo. Rakhine ramkulh Budituang Chiarman U Ye Ting hi ICJ biaceih zung ah a kalmi Daw Aung San Suu Kyi dirpinak ding Budituang ah tuah ding in hruaitu a si lio ah AA nih an tlak hi a si.\nDecember 11, 2019 zing sml 6:00 hrawng ah khan Pinyi khuate ah a ah U Ye Ting hi a kal i chun sml 1:00 hrawng in cun a thawng an thei ti lo. A tlau ti an theih hnu an an hlathlai cu hnu ah AA nih thawnh an von thanh cu a si.\nAA le Kawl cozah ralkap kar ah nifatin kahnak a chuak peng. December 11, 2019 nih ah hmun tampi ah an i kap. Minbya myone ah Kawl ralkap sakhan zong AA nih kan lak an ti. Kawl ralkap lei nih AA a thimi ruak 4 kan char an ti ve.


Tuzan Kha Khuapi Chungah Ralhrang Pawl Biatak Tein An Hraang Than Hoi — Chin Miphun Tlangau\nAugust 11, 2021 Salai Ephraim CHIN 0\nHakha Khuathar ah SAC Ralhrang nih Innchungkhar Cazin an Check.Updated: Dawrthar hmun cheukhat zong ah an check.Tuzaan sml. 8:30 hrawng in Hakha Khuathar ah SAC ralhrang pawl an i chok i innchungkhar cazin an hal hna. Minung pakhat nih, “Innchungkhar cazin an hal hna i, CDM a tuahmi an si le si lo zong an hal hna,” tiah a chim. Hakha Khuathar ah i chokvak in innchungkhar cazin an check nain sang dang ah cun atu ca kan ttial tiang ah an check hna lo.\nRelchap: TGM nih NC Thawng Tha Thang cu “TGM Good Samaritan Award” an pek.The Grace Ministry (TGM) nih Rev. NC Thawng Tha Thang cu Ralzaam hna cung ah siseh, atulio COVID-19 raldohnak ah luhlinh in a riantuannak theihpinak le upatnak ah tiin TGM Good Samaritan Award an pek.“TGM kan riantuanti hawi Rev. Thawng Tha Thang kan ram caah fak piin a riantuan mi zoh in “TGM Good Samaritan Award” kan pek. Bawipa nih kan miphun, kan ram le vawlei mi vialte caah hmang chinchin ko seh,” tiah am facebook cahmai ah an langhter.


Tutan Biden Thil Tuah Cu Trump Dirpi Tu Caah Cun Mangchia Manh Bantuk Si Lai Hih – Chin World News Evening\nHlan ah President Donald Trump nih a rak khammi nudawk padawk U.S. ralkap luh khawh lo dingin a rak kham mi cu tutan ah President Joe Biden hrawh in a duh mi paoh nih U.S ralkap luh khawh dingin minthutnak cu a tuah. Mah hi campaign a rak tuah lio hrim ah a rak aupi cang mi lakah pakhat a si.\n“Nudawk padawk sinak (gender identity) ngeih ruangah ralkap luh khawhnak kham ding a si lo; sining-dirhmun cawhmi ah America nih thazaang kan hmuh,” timi President Biden nih a zumhnak kong cu White House biachimtu nih cun an phuan. “Na ngandam i daan le dun tuahmi pawl na zulh khawh a si ahcun ralkap luh khawhnak sianh na si ko,” tiin Defense Secretary ttuanvo thar latu, Lloyd Austin zong nih President Biden biachim a pompi kong cu a chim. Source: FoxNews\nRelchih: Senate Nih Donald Trump Tazacuai Hram An Thawk: President Donald Trump cu Senate ah tazacuai ding in House Democrats nih impeachment an tuahnak The Article of Impeachment for Incitement of Insurrection cu impeachment a tuahtu, House democrats hna aiawhtu, Managers hna nih tu zanlei ah Senate ah an rak chuahpi. US phunghrampi ning ahcun Senate nih President taza an cuai ahcun US Supreme Court Chief Justice hruainak in tuah phung a si.\nAsinain President Donald Trump cu a term zong a dih cang I, President sinak in a ngol cang caah Supreme Court Chief justice John Robert hruainak si loin Senate President Pro Tempore Senator Patrick Leahy hruainak in tuah a si lai. Tazacuaitu Democrats aiawhtu hna nih President Trump nih Capitol Hill ah buainak chuakpi nak kong tette an ngeihmi vialte cu Senate ah an phuan lai. Mah hnu ah Trump sihni hna nih an a sual lonak an chim ve lai.\nMah hnu ah Senate ah debate an tuah te lai I, Senate minung 100 nih President Trump a sual le sual lo cu bia an chah lai. Senator minung 100 chungah cheu thum cheu hnih vote nak lawng in a sual tiah dantatnak pek khawh a si. Senate ah Democrat le Republican cu vote 50 veve an ngei. Senate i cheu thum cheu hnih vote lawng in Trump cu sual dantatnak pek khawh a si.\nRepublican minung 17 nih democrats lei I an ttan lawngah President Donald Trump cu sual dantatnak an pek kawh lai. Thong thlak cu a um lai lo, asinain President hlun hna nih an co dingmi benefit vialte cu chuh dih a si lai. Cun hmailei President thimnak ah cuhnak nawl an pe ti lai lo. Asinain Democrats tazacuai mi hi an hlawhtlin lai zumh a um lo. Salai Lairamthang


A nungak nu cu misual pawl nih an zampi i an tleihhrem piak – Chin 11 News\nA nungak nu cu misual pawl nih an zampi i an tleihhrem piak\nThilmak ngai pakhat cu misual tleihhrem hmang pawl nih hin tlangval nei lo mi nu nak in tlangval nei lio mi hi tleihhrem an duh deuh hna an ti.\nBangkok 21 July 2020 zaan ah nungak tlangval aa duh mi hna cu an leng i, bia nuam an chim an i nuam ngai ngai. A tlangval pa cu cuka pawng ah thil cawding in a hei kal ta i, thil a cawk kar ah motor pakhat a rak ra i a din nungak nu cu mortor chung ah an luh i an kal pi.\nA tlangval nih cun motor cu a dawi i motor cungah cun a kai, motor thlalang awng i a thlai pah in an kal pi ve. Misual pawl nih traffic cu an hmuh biin an pah chih i tlangval pa cu a tla i fak ngai in hliam a tuar. palik pawl an rak phan colh i misual pawl nih cun a nungak cu an phurh i an tlau diam.\nA tlangval cu siizung ah an kallpi colh an tuanhlawm colh, cuhnu ah cun kaa dang i um mi hna nih motor cung in nungak pakhat a tlak lio an hmuh i palik sin ah an chim hna.\nBawli a hruk lo ruangah a pawngkam um mi pawl nih bawli cu an hruk, hi nungak hi kum 25 hrawng a si. hliamhma fak a tuar ve caah a tlangval um nak siizung ah an zoh khenh ve. Palik sin ah report an tuah i , tleih ding in an kawl hna tiah theih a si.


Attorney W. Barr nih Vote hlennak a um lo tiah a ti mi cu Trump sihni/lawyer Rudy le Jenna nih fiang cik cek in an leh cang. W. Barr a mualpho bak ko\n2020 Election cu a buai bak ko, thawngpang a linsa chin lengmang, Attorney William Barr nih thawngthanhnak a tuah hnuah, Trump Team pawl an mualpho, chim ding an ngei lo, tehte an langter kho lo tiin heh tiah thangchiat le soisel an si.\nAttorney General William Barr nih nihnih/ Tuesday ah Justice Department nih, 2020 Presidential election ah voters Fraud a um zongah election results thleng khawhnak ding thil an hmuh lo tiah thawngthanhnak a tuah.\nThe Associated Press, Barr nih U.S. attorneys & FBI agents pawl nih voters fraud a um ti kongah dothlatnak an tuah, Election results thleng khawhnak ding caah hlennak thil kan hmuh lo tiah thawngthanhnak an tuah mi kongah Trump Team pawl nih lehnak an tuah cang\nMah bantuk in Attorney nih thawngthanhnak a tuah hnuah, The Trump campaign team Rudy Giuliani & Trump lawyer Jenna Ellis nih Bill Barr comments cu an leh cawlh “Attorney General, Bill Barr nih Department of Justice investigation vialte nih dothlatnak an tuah mi a chim lo’ tiin\nState 6 ah tehte kan hmuh mi kong he pehtlaih in tehte kan hmuh mi pakhat hman an zoh lo, Voters fraud ti a um ti fiangternak/tehte/witness pawl nih biakam bu in an chim dih. An mah bak nih an hmuh mi le thei mi a si.\nDepartment of Justice nih tehte/witness 1 hman interview an tuah lo, DOJ nih voting machine 1 hman dothlatnak/examine an tuah lo. Thil dik langternak ding caah subpoena powers zong an hmang lo. Department of Justice nih zeibantuk biakhianak an tuah zongah Constitution ning tein rian kan tuan lai i, judicial system & state legislatures, ah heh tiah rian kan tuan lai.\nA hman tein vote thlak mi rel a si lai i, a hman lo in vote thlak mi vialte rel a si lai lo. Attorney General, nih systemic voters fraud, knowledge or investigation of the substantial irregularities, a um lo tiah a chim mi hi amah pumpak ruahnak men men a si tiin Trump Team Lawyer nih lehnak an tuah. Source-Westernjournal\nBe the first to comment on "Attorney W. Barr nih Vote hlennak a um lo tiah a ti mi cu Trump sihni/lawyer Rudy le Jenna nih fiang cik cek in an leh cang. W. Barr a mualpho bak ko"


Uar A Um Taktakmi Thantlang CDF Nih Cathanh An Vun Chuah Than! - Chin Eleven News\nChinland Defense Force- Thantlang nih Thantlang mipi zulhding cathanh an chuah… 1) Mipi hña nih rallokap he pehtlaih nak tuah baklo ding.\n2) Hmundang ah ra in Thantlang ah riantuan mi(company riantuan ,tikhal zuar mi hña,cycle in chawhleh nak tuah mi hña)nih ralhrang rallokap he pehtlaihnak ngeih lo ding, ralhrang hña he pehtlaihnak tette hmuh asi ahcun nun himnak ding caah thinphang silai.\nAcung lei zulhphung zullo mi hña cu Chinland Defense Force nih fakngai in dantat nak kan tuah lai tiah cathanh anchuah. Credit:TCP\nCDF Caah Bawmtu si hram Seh:- Nai teah Kawl Ralkap caan saupi a tuanmi pa he kan i chawn i, a chimmi cu Kawl ralkap cu ngamh taktak in CDF/CNA nih rak do hna seh law, an tih colh hna lai. An i cerhro lawng a si. A taktak ahcun an ral a chia tuk tiah a ti/ Cun nan ruah ning bantuk an si lai lo. Minung zong an tam ti lo tiah a chimchap.\nCun a peh chapmi cu keimah zong ralram ah caan saupi ka um cang i, Ral ram ah kan tuah tawnmi cu, Chun ah map kan zoh i, zei kan tuah lo. A sinain map tha tein kan zoh hnu ahcun zing lei Suimilam 4 le 5 kar ah hin ral hi kan doh tawn tiah a chim.


APOITUK THANTLANG THILCANG CU, CHUNGKHAT CHIM CIO HNA USIH – The Chinlung Post\nJanuary 2, 2021 admin Local News 0\nApoi ko cang iralring taktak kan hau cang. Tulio vawlei zawtnak a chuak mi konghe pehtlaiin kan zanmang manh lomi thil cu ruah lopi in kan umnak hmu le hma ah a rak chuak in a rak kan phak cang caah ralrin ngaingai ahau. Tuchun nitiang ah a him bik ko tiah ruahmi Sui Thantlang zongah thawngpang aleng cang.\nSui Thantlang ah tulio zawtnak asimi coronavirus zatnak angeimi cu atuhi minung pahnih an um cang. zawtnak angeimi zong hi an sining le an dirhmun langhter awk a rem lo caah kan langhter lai lo. Sihmanhsehlaw, pumpak kan tlonlennak cio tu in iralring cio hna usih timi kha vun theihter kan duhmi asi.\nHi konghe pehtlaiin Laitlang lei cu thawngpang kan theihtuk lo caah hicabia athei in areltu vialte hna zong nih Sui Thantlang a ummi kan chungkhat cingla rualchan vialte hna zong ralrinnak pe cio hna usih. Tutan Thantlang ah zawtnak angeimi hi minung pahnih an si cang. Thawngpang chia bantuk in kan dirhmun aphanh caah ralring ahau.\nTutan kan tonmi konghe pehtlaiin Thantlang sipin zung lei nih ralrinnak an tuahmi hi chungkhat cio chimcio hna usih. Hi kongah Sipin lei nih thanhnak an tuah mi cu Thantlang khuachung ah covid zawtnak angeimi minung pahnih an um tiah thawngpang theih asi. Curuangah atanglei bantukin theihternak tuah asi.\nThantlang khuachung ah dawr atuahmi or daw angeitu vialte hna nih Dawr nan hngah or na thut tikah maihuh MASK i vuah ding. Mask i vuah loin dawr ahohmanh nan hngak in nan on lai lo. Mask i vuah loin dawr nan on or thil nan zuar asi ah cun nawlngeitu nih atanglei bantuk in dantatnak an in tuah hna lai.\nPakhatnak ah Dawr ngeitu hna nih Mask i vuah loin thil nan zuar a si ahcun Nithum chung nan dawr kharter nan si lai. Cun pahnihnak ah zarhkhat chung nan dawrt kharter nan si lai. Cun Pathumnak ah thlakhat chung nan dawr kharter nan si lai tiah thawngthanhnak an tuah cang hopoah nih zul cio hna usih.\nTutan kan tonmi konghe pehtlaiin Sui Thantlang a him in kan i runvennak ding caah nawlngeitu hna nih zulhphung an tuahmi le phung le lam an tuahmi vialte hna hi zulh khawh cio i zuamcio hna usih, a cunglei kan langhter cang bantukin tutan kan tonmi hi a sawhsawh asi hrimhrim lo.


Vulei Cungah Kutdawh Pawl Phaisa An Hmuh Bik Nak Ram Cu Dubai Khuapi A Si – Chin 11 News\nVulei Cungah Kutdawh Pawl Phaisa An Hmuh Bik Nak Ram Cu Dubai Khuapi A Si\nA tulio minthang vulei cung ram pakhat a simi Dubai ram ah Kutdawh pawl nih thlakhat ah an hmuh mi phaisa hi ramdang i um mi cathiam sang pawl thlakhat hlawh nak in a rak tamdeuh ti awk tlak a si.\nDubai i professional kutdawh pawl hi ramleng in visa he a va lut mi an si hna, a tam u cu thla thum visa deuh i a kalmi an si. kutdawh thiam tuk mi pakhat i a thla khat phaisa hmuh mi cu Dubai tangka in 27000 a si i, US $ cun 73500 a si.\nDubai khawpi chung ah cun duh poh i kut dawh a ngah lo, nain hi kutdawh pa hi cu kutdawh menmen mi a siloin professional ti tiangin kutdawh thiam mi a si.\nDubai khuapi mirum pawl nih zaangfah nak thinlung an neih mi cu remcang ah hmangin mipakhat an hal tik hna ah fanghra fangkul men an hal hna lo, Dubai phaisa in 100 US $ in 270 hrawng hi an hal tawn hna.\nDubai khuapi chungah kut dawh an phaisa hmuh mi a tam tuk ruangah a lut mi an tam tuk cang i, Dubai pilik nih cun dothlat nak tha tein an tuah i, nikum ah khan kutdawh mi 65 cu an tlaih hna . A tam deuh u hi cu ramdang in visa he a ra mi an si tiah an chim.


UN Security Council nih Myanmar kong meeting a tuah i China duhning tein bia a chah than » The Chin Express\nUN Security Council nih Myanmar kong meeting a tuah i China duhning tein bia a chah than\nVawlei daihnak le himnak ṭuanvo latu UN Security Council nih nizaan ah Myanmar buainak kong meeting a tuah ṭhan i China duhning in bia a chah ṭhan, Myanmar mipi duhning in bia a chat hoi lo.\nUknak firtu le mipi that tu Myanmar ralkap a bawmtu China le Russia hi UN Security Council zungzal chungtel an si caah ‘biachahmi leetnak nawl’ an ngei i anmah duh lomi cu UN Security Council nih a tuah kho lo.\nCucaah, nizaan UN Security Council meeting cu Myanmar ralkap bawmtu China le Russia diriamhter dingin ti an toih hnu ah a fil taktakmi cathanh an chuah.\nChina le Russia nih anmah miatnak caah Myanmar mipi nuai 54 harnak pek apoi ah an chiah lomi hi cu lungfak ngai asi.\nA fil tukmi UNSC cathanh ahcun, “ASEAN nih Myanmar buainak kong bia a chahmi 5 kha a rannak in tlinter uh,” ati. ASEAN biachahmi 5 cu mah hi hmet law rel khawh asi.\nUNSC chungtel nitlaklei ram pawl nih cun “buainak tel lo tein sandahpiahmi pawl ruru hranghrang in na lehrulhmi hna hi fak piin kan cohlan lonak kan langhter” ti le “ralkap nih asi khawh chungin i sum” ti zong cathanh ah telh an timh nain China le Russia nih an duh lo caah an telh kho lo.\nMin langhter a duh lomi UNSC chungtel ram palai pakhat nih, “UNSC lungrualnak a rawh ahcun UNSC hi man ngei lo ah a cang lai, mah hihi kan hrial hrimhrim a hau,” tiah China le Russia duhning in bia an chahnak kong cu a chim.\nMyanmar ralkap nih February 1 ah mipi cozah uknak a chuh thokin UNSC nih voi 4 khelte meeting a tuah cang i fakpi in cathanh chuah cu China nih a duh lo caah voi 4 ning tein fil deuh in cathanh a chuah peng.\nPrevious articleIndia ah sml 24 chungah Covid-19 mizaw thar 400,000 leng an hmuh hna\nNext articleChinmi nih bochanmi Dr. Kipgen nih tuni ah COVID-19 in a kan liamtak


Asian Arfi Tiah Auhmi Lemcan Thiam Minthang Mike Angelo Cu Pathlawi A Rak Si – HRINGDILDEL LAIRAM\nAsian Arfi Tiah Auhmi Lemcan Thiam Minthang Mike Angelo Cu Pathlawi A Rak Si\nAsian arfi ti tiangin an timi Thailand ram lemcan thiam Mike Angelo cu single father ( fapa pakhat nei pathlawi) asi cang nain mi tampi nih an uarnak le a larnak cu a ziam hlei nai sailoh.\nMike Angelo nihcun lemcan vawlei ah lamthluan saupi zawh in can a hman cuahmah liopi ah a nungak tthing Sarah nih a fapa Maxwell cu Mike he an fapa asi nak kong a phozar tiah theih asi. Mike Angelo nihcun DNA test zong tuah bak loin Maxwell cu raltha taktak in a fapa ah a rak cohlan colh ve.\nMilar pakhat nih single father sinak dirhmun a van ton ding cu thil fawite cu asi lai lo ti cu a fiang ngai mi asi. Mike nihcun zeihmanh chim lo le buailo tein a fapa Maxwell sianginn kainak caah a herh mi vialte le a herhdang vialte tum piak ding cu ngaihlah lo tein a pek lengmang tawn ti asi.\nA nungak tthing Sarah sinah cun Mike nih Covid-19 boruak ruangah tangka a dihmi a tam ruangah i sumren deuh dingin a chimh i, Sarah cu a lungtling loh. Hi bantuk in a pasal nih tangka lei ah i sumren dingin a chimh mi ruangah cun Sarah nihcun Mike cu a fapa Maxwell hmuh ter cu a duh ve ti loh ti asi.\nSarah nihcun Mike sinah biakam ter in a fapa Maxwell cu PhD a cawn tiangin tangka pek piak dingin a ti i, a fapa caah Thailand ram ah Inn tha taktak pakhat cawk piak dingin le thla chiar in Thailand tangka 300,000 pek peng dingin a ti fawn.\nHi tiin pek dingin a timi vialte a pek lo le a tuah piak lo ding asi ahcun a fapa cu na hmu kho ti lai lo tiah a hrocer chih. Nawlngei tu hna nih an sining an konglam cu an ceih piak hna lai tiah an chim.\n← Minung 50000 Nih US Ram Caah Pathian Sin Thlacam Rualnak An Tuah\nMiphun Thleidannak Ruangah An Fanu Vapa Cu An Fir I An Thah →


InnpiMyanmarBagan Pura Cungin US Nu A Tla I An Nunnak A Liam\nNovember 8, 2017 Salai Robert Ngun Sang Myanmar 0\nMyanmar ah a tlawngmi US rammi nu cu Cawn Nihnihni zaanlei sang ah Pagan khua chung pura pakhat cungin a tla i a nunnak a liam tiah Nyaung-U palik sakhaan in theih a si.\nUS khualtlawng nu cu pura cungin a tlaknak a lu aa khawng i Nyaung-U sizung in Mandalay sizung leiah kalpi a si lioah a nunnak a dih tiah Department of Archaeology, National Museum and Library i director U Aung Aung Kyaw nih a chim.\n“Pura cungah kai bak lo dingin hmun 20 lengah thanhnak ca kan taar cang. Amah hi hman a thlak lioah a tlak hi a si tiah ka theih. A tlaknak pura cung kai hi kan khammi a si”, tiah U Aung Aung Kyaw nih a chim.\nHi US khualtlawng nu hi a kum cu theih a si rih lo, Thiripyisaya Hotel ah aa thummi a si.\nKan hnu thla thawk in khan Shwesandaw Puru cung kai hi khamnak rak tuah a si cang, hi pura hi nitlak lio khua cuanhnak ah aa remnak taktak minthang pakhat a si i ruah a rak sur lioah a tang vawlei a rak cimh ruangah a cung kai kham a rak si.\nA hlan ahkhan cun mileng le khualtlawng pawl nitlak lio khua cuanhnak caah pura panga hi rak on a si nain kan hnu kum August lihnih lioah pura tam taktak a rak rawk dih hnu cun nawlngeitu hna nih pura tam deuh cung kai cu an rak kham.\nLihnih a rak can hnu ahkhan cozah nih mileng le khuatlawng pawl khua cuanhnak caah khuacuanhnak inn hmun 3 ah an rak sak i pura cung kai cu thazaang an rak pe hna lo.


VCBC Mino le Chin Christian Council in Australia Youth (CCCAY) Pulpit Thlen Program - VCBC\nVCBC Mino le Chin Christian Council in Australia Youth (CCCAY) Pulpit Thlen Program\nPosted on February 10, 2019 Posted By: Ram Nun CungCategories: Thawng\n10 February 2019: Chin Christian Council in Australia (CCCAY) nih kum khat voikhat a tuahmi “Pulpit Thlen Program” he pehtlai in VCBC Mino hna cu Lai Christian Church Melbourne (LCCM) ah an tlawng hna. VCBC Mino hna chung in minung 50 renglo an itel kho i pumhnak zongah anmah nih caan an hman.\n“CCCAY cu Australia ram pumpi ah a ummi Chin Krihfabu 14 fonh in dirhmi Chin Christian Council in Australia (CCCA) tangah a um mi Mino Hruainak (Youth Department) a si. Mino chungtel dihlak hi 4550 hrawng an si lai tiah ruahdamh a si. Hmailei ah ramchung le ramleng (kawlram) ah a ummi Chin mino hna karlak ah tha tein pehtlaihnak a um i, miphun le biaknak caah biatak tein rian an tuan khawhnak hnga caah saduhthah le tinhmi a ngeimi asi, tiah CCCAY chungtuan bawmtu Robert Hram Hlei Cung nih a chim.\nPumhnak ah VCBCY lei in hlarem, solo le Praise and Worship hna telh in caan an hman. New Zealand lei in awtha minthang Van Hlei Sung zong nih atel pi hna i solo zong asak piak hna. Inntek Krihabu zong nih hlarem dawh an kan sak piak.\nTutan hi 2019 chungah kan mino hna a voikhatnak Krihfabu dang ah an tlawn a si. Hi LCCM an tlawnnak ah kan Krihfa Upa chung in Upa Kawng Awi, Upa Hmun Kam le Upa Thla Uk nih an zulh hna i, kan mino Pastor Van Hei Lian nih thawngtha a chim.\nLai Christian Church Melbourne (LCCM) cu 2007 thok in Melbourne nichuahlei ummi Micham Baptist Church ah pumhnak a ngei mi Krihfabu a si. An dirhnak in atu tiang an Pastor cu Rev Chan Thang asi i, chungtel an dihlak 258 an si.Hi chungah upa 144 an si i hngakchia 114 an si.\nLCCM Krihfabu cu CCCA chungtel 14 hna lak ah chungtel tling sinak a ngeimi Krihfabu a si.\nCCCA Youth Department an riantuannak hna fiangdeuh in theih na duh, siloah, nangmah pumpak in tel ve na duh ahcun an website www.ccca.info ah zohkhawh a si.\nemail in thawng rak i lak ve\nNa inbox ah a biapimi thawng kuat na duh ahcun na email rak i khumh ve\nRev. Japheth Lian\n0421 459 992\nHotu: Upa Khua Tlir\n9733 4796 or 0401 134 632\nChungtuan:Upa Thong Za Tawng\n0431 640 099\n© 2019 VCBC. All Rights Reserved


USA Indiana ah um mi Chin mipi caah thinphang tuk a si cang- Salai Cung Khenglawt – Thechinlungnews\nUSA Indiana ah um mi Chin mipi caah thinphang tuk a si cang- Salai Cung Khenglawt\nAtu lio ramleng khualtlawn hi an ttihtuk lio si. Aruang cu Corona Virus kha ramkip ah an i tlawnpi chih caah asi. Atawi fiannak in chim ah cun China lei Vanlawng an phih caah South Kore lei deuh in zuan asi. Atu lio South Korea ram hi khuacimui tak tak in an um cang. Biakinn tiang zong an i pum ngam ti loh, a tlangpi in zawtnak hi pumkhomhnak deuh in an i chonh bik ee tiah an ruah. South Korea ram ah minung athimi le case kong cu international news ah rel cok lo in an phozar cang.\nBe the first to comment on "USA Indiana ah um mi Chin mipi caah thinphang tuk a si cang- Salai Cung Khenglawt"


Dele Alli Cu A Inn Chung Ah Misual Nih An Luh Hnawh – Chin 11 News\nDele Alli Cu A Inn Chung Ah Misual Nih An Luh Hnawh\nTottenham Hotspur F.C. nih an I bochan ngai mi le an uar ngai mi Delel Alli cu misual pawl nih a inn chung ah an rak luhhnawh I fakngai in an vuak hnu ah sui thil thuam a ngeih mi hna tampi le rosung ah ai chiah mi suimilam zong an firpiak tiah theih a si.\nMisual inn chung ah a rak lut mi hna hi namte a ngan ngai mi an I put, minung pahnih an si I hi lio ah hin Dele Alli, a nungak Ruby Mae le a tapa inn chung ah an um lio a si ko nain Ruby Mae tapa nih ti kholh nak khan chung ah a um lio a si caah zei thawng hmanh a rak thei lo. Misual pawl an zam le cangka in police sinah thawngthanh nak an tuah cawlh hna I police pawl nih CCTV zong felfai tein an zoh.\nDele Alli inn hi mifir pawl nih an ngiat nak zong a sau ngai cang mi a si kan hnu zarhchung zong ah khan Dele Alli inn pawng ah lunghrinh mi pahnih zong an rak tleih cang hna. Cun Dele Alli hi mifir pawl nih zarhkhat chung ah an firpiak mi hi Poun 1.5 billion a si cang tiah an langhter.\nPolice awl nih Dele Alli inn chung ah a rak lut mi hna misual pawl hi an tlai kho rih hna lo nain a rauh hlan ah kan tleih khawh cawlh ko hna lai tiah an chim. Dele Alli hi bawlung an chuih lio ah Team dang pawl nihsawh le serhsat a hmang tuk mi a si ruang ah Social Media hmang in hrocer a tong lengmang mi a si tiah an langhter.


SAC Ralhrang Min Aung Hlaing Nih Thawngpaang Thar A Chimmi Cu Mipi Caah Ngaihchia Taktak Asiko – Lai Celeb News\nSAC Ralhrang Min Aung Hlaing Nih Thawngpaang Thar A Chimmi Cu Mipi Caah Ngaihchia Taktak Asiko\nAugust 1, 2021 August 1, 2021 Tina\nRalhrangbu nih 2021 February 1 rampi uknak a lak hnuah Kawlram hruainak dingah State Administration Council (SAC) a dirh i, rampi nawlngeihnak pathum Executive power, Legislative power le Judiciary power vialte Min Aung Hlaing kut ah pek a si hnu thlaruk ah ‘caretaker cozah’ (inn hngak cozah-အိမ်စောင့်အစိုးရ) ah thlen a si tiin nihin August 1 ah ralhrangbu nih a thanh.\nInnhngak a cozah vuanci-choh cu SAC chiarman Min Aung Hlaing a si lai. Duh-vuanci-choh ah SAC vice chairman, pyidaungsu vuanci pawl, Attorney General (sitne chok) le cozah zung i permanent secretary a si lai tiah thanh a si.\nRalhrangbu nih nawlngeihnak a lak le cangka in ralhrangbu uknak duh lo in mipi tampi nih duhlonak an langhter i nunnak a liam mi le an tlaih mi zong tampi an um. A tutiang lamzawh hi a dai kho taktak rih lo. Ralhrangbu tangah riantuan a duhlo mi cozah riantuan le force lei riantuan tampi nih CDM an tuah caah SAC min in thla 6 chung an kalnak ah chawlehnak, ngandamnak, fimcawnnak rian pakhat hmanh a kalpi kho taktak lo caah Min Aung Hlaing nawlngeihnak a thawn khawh deuhnak caah Newin lam zulh in ‘caretaker government’ (အိမ်စောင့်အစိုးရ) in a let.\nRamrian rianrangin a kal khawhnak ding caah ramkulh le ramthen council hna cu ramkulh, ramthen cozah bu ti a si lai i, vuanci choh le minister hna vuanci-choh, vuanci 6 le attorney general tiin form a si. Ralhangbu cathanhnak hi rampi hruai ning, ramthen le ramkulh i hruai ning hna a thlen hnuah Erawady, Thanithari le Sagaing ramthen RAC chairman hna cu an rian in dinhter an si.\nRelchap: CDF-Hakha nih Surkhua RC Father le Dumva Khuami an Tlaih Hnanak aruang an Langhter.\nCDF-Hakha nih July 26 ah an tlaihmi hna Surkhua RC Father Rev. Noel Hrang Tin Thang le amah he khual a tlawngmi Dumva khuami saya Clement Cung Hnin an tlaih hnanak aruang tuzaan (August 1) ah an langhter.\nAn tlaih hnanak aruang: (1) Surkhua ah ralhrang ralkap nih hmunhma khuar ding in an i tim peng i, Senthang peng chung khuasa pawl lemsoi ding in Father Rev. Hrang Tin Thang an hman.\n(2) Ralhrang ralkap tuahmi Tender cu Senthang Company ah Managing Director a sinak min hmang in a lak i a ttuan cuahmah.\n(3) Senthang peng ah a ummi CDF-Hakha (Battalion-2) an umnak lei ah a kalmi ralhrang ralkap minung 57 cu July 1 ah Surkhua le Hausen karlak ah a don hna.\n(4) Hakha ralhrang ralkap nih sii-ai in mi an lemsoinak thilri cu July zarh khatnak ah Hakha ah a vung lak lawng si loin Senthang khuami pawl ralhrang bawmhnak lak ve ding in a forhfial hna.\n(5) CDF-Hakha kong ningcang lo le dikhmaan loin a leng ah messenger in a kuat hna. SAC ralhrang he pehtlaihnak a ngeihmi kong ah CDF-Hakha nih July 6 ah le July 15 ah voi hnih ralrinnak kan rak pek cang, tiah thawngthanhnak ah an langhter chih.\nCredit : The Chin Journal August 1, Yangon\n← Thawngfiang: Hakha CDF Nih Ahnubik Thawngpaang Fiang A Thanh Cang, Share Cio Usih\nKum Tlinglo Ngakchia Telh In SAC Ralhrang Nih Zei Suallo Minung 12 CuZohngam Tilo Tiangin APhu Bak In An Thah Hna →


National League for Democracy Party (NLD) Zulhphung le Thithruainak – Chin 11 News\nNational League for Democracy Party (NLD) Zulhphung le Thithruainak\n1. Myanmar Ramkomh chung ummi, mizapi nih Democracy Ram Thar ser dingah biatak te in kan i zuam.\n2. Mizapi duh ning in le kan i tinhmi tlamtlinnak dingah ram chungmi riantuantu vialte, lothlo vialte, chawlehthal thiammi vialte, mino vialte le mizapi tantinak in mizapi aiawh khotu ramkhel parties fonhmi thithruainak kan herh.\n3. A cung langhter ning in NLD cu phung ning in 1988 September 27 ah Ramkhel Party phung ning te in (No. 4/88) dirhmi a si. 2010 March 8 ah Ramkhel Party Register (Upadi 2/2010) an ser. Cu Upadi cu NLD nih a cohlan lomi Phung a si.\nCucaah Upadi an sermi article 25 ning in Ramkhel Party si dingah Register tuah lo ding in hruaitu upa zapi hnatlaknak in biachahnak tuah a si. Ram komh cozah nih Ramkhel Party Register sernak Upadi remhnak (Ramkomh Hluttaw Upadi 11) cu 2011 November 4 ah phung an ser. An sermi Upadi cu NLD nih kan cohlan khawh caah NLD Party cu Ramkhel Party Register upadi ning in dirhmi a si.\nKan peh than lai…………….By-Jacob Thang\nRef: NLD party zulhphung le thithruainakcauk


Khuapi Mei Kangh Dih Le Lu Tan Hi Ralhrang CDF Kan Thianh nak Hna Ah A Cang Sual Mi Si – Lai Lungrawn Post\nKhuapi Mei Kangh Dih Le Lu Tan Hi Ralhrang CDF Kan Thianh nak Hna Ah A Cang Sual Mi Si\nDecember 13, 2021 December 13, 2021 admin Theihtlei\nNLD Party Ka Sinak Ah Ka Hnakruh Aka Doh Mi Le Chin Party Sin Ah Mitmai Bit Tertu Pawl AG Biakinn khumzualtu CDF Ttl Fanau hna Lu loin kan kung an tlung nak boruak le Nithla he aatawn mi Kan Pi ICJ Kalnak le Bia hla hi tuak lo awk tha lo ansi.11December hi ICJ ah, MAH le Rawlbawzik hna Khumzual ah awk ah, Kan Pi Biachimh ni asi.11 December cu CDF Ttl kan fapa le hna pathum an ruak kan lak khawh ni, lungrawn cio ah tlun pi ni, Lu loin, vawlei ah, Laimi kan i phumh hmasat ni asi. Sui Thantlang Khuaci mui bik nicaan asi.\nICJ ah Kan Pi chimh ning he tahchun ahcun: Khuapi mei kangh dih le Lu tan hi “Genocide asilo, War Against Humanity asilo, Crime Against Humanity zong asi lo. Ralhrang CDF kan thianh nak hna ah aacang sual mi asi. Ralkap nih an lu an tan ko timi le Ralkap nih Ttl khualipi mei an duah ko timi evident base / database / tehte nan piah khawh lailo. Kap hnih raltuk lio a cang sual thil asi” ti lei khin a sawh ve hnga!\nICJ ah Kan Pi Nih MAH le Rallokap an dinfelko ti ban tuk in ava khum zual ni kha asi. Genocide timi cu Rakhine le kawlram ah aum lo ati mi Kan Pi. (လူမျိုးတုံးသတ်ဖြတ်ခြင်းမရှိဟု ICJ တရားရုံး၌ ဒေါ်အောင်ဆန်းစုကြည် လျှောက်လဲ BBC).11 December 2019 ah, ICJ Tazazi zung ah, KANPI biachimh mi cu Amah Kan Pi Suh asi rua lo ti awk in aum. Khuachia le Khuavang nih i hrawlh sehlaw cukocu a lawh ngai ngai ICJ The Hague ah Kan Pi bia Atlangpi.\n“Rakhine ram thil sining kha Hitler nih Judah miphun ting 60 thahnak, Bosnia Tuksapur Thahnawn nak he nan palh sual rua? Rakhine ram hi a buaithlak tukmi asi caah nan i fian khawh lo tu asi. ARSA Ralkap 400 nih Palik le mipi kha hram hram in an thah hna caah Helicopter kan hmannak asi. ARSA umnak hmun (12) thianhnak caah asi. ARSA lomi mipi an thih khawh ve ko. ARSA nih mipi ah Uniform loin an i cawh caah asi. Kudapin kong cu UN riantuantu hlun hna he kan hlat cuahmah i tehte 1500 bia kan hal cang hna. Misual hna cu Ralkap Sit khung zung nih biaceih in datat nak kan tuah lio asi. A sual mk ralkap cu ngaihthiam in thlah an si nak cu ka lungtha ve hrim lo. Kawlram nih dothla mi biaceih zung le biaceihtu bawi kan in ngei hna. Cu hna nih a thabik in an tuan chuah lai caah UN le ICJ, ICC, Argentina biaceihzung nih tlangtla in tuah piak kan herhnak a um lo. Cihmih thahnawnnak siloin, nuhrin covo an buar tu asi deuh. A sualmi ralkap le Ralbawi hna cu: Kawlram biaceih zung nih dantat ding tu khi asi deuh hnga. Kawlram ahcun Hriamtlai mi hna he ral i doh hi kum tampi asicang. Tulawng hi asimi asilo. Tutan zong hi Chinram Paletwa ah AA 400 he ral kan i tuk cuahmah lio asi. Rakhine ram PEACE (Dainak) caah rian kan tuan cuahmah lio pi asi. Genocide timi Cihhmih thahnawnnak hi cu aum bak lo khi asi ko” tiah KAN PI nih ICJ ah a chim.\n“Biachim thiamlo mah kung tlung” ti mi le ” Surcheh thiam lo mah lu khuh” ti bangin ICJ ah Kan Pi amah nih a chimh ning bangin Rallokap nih Amah tu sual phawt in / thiamlo coter in tazacuai asi. Apoi bak ko (Midang tazacuai mi vialte zong). ICJ ah Kan Pi Suh nih dotla mi biaceih zung, Dotla mi biaceihnak, Dotlami Biaceih bawi, ati mi hna nih thongthlak in taza an cuai cuahmah hna ti awkin pingpalo le ningcang loin thil a kal dih ko.\nZawmelung phisin dan hi Zaw Htay phisin dan he aalo ko. Aruang cu kawlram zawtnak hi MAH le Ralhrang Rallokap sin lawng ah siloin, Civil Luban nunlung zong khuasa ve ko ti awkin Theory incun a langh ko. Poitak.\n“No Man Is Perfect” “Atling mi Minung ti a um khawh lo” timi tuanphung a tlin cikcek tinak asi.Jesuh nihcun na sualnak ngaihthiam nasi. Hi hnu bel va sual ti hlah ati.Nehnu palh lo le sual ti lo i zuam cio cang hna usih. Abikin kannih NLD Party pawl.\nMipi kan cozah NUG zong nih fimchimh lamhruaitu ah kan cohlan piak uhlaw, Tlangcung miphun le Panglong damnak lei tu ah kan panh pi hram uh.Kannih NLD fan pawl zong thlachiat ruat lo biachimh holhrel zong i sum deuh cang hna usih. Culocun mi hmaikhah lo le vawlei hmaikhah loin, ningzah mualpho in kan tlawnlen sual lai tiah thinphang daihlo asiko.Credit:Joseph R.Thang\nUS Ralkap Laipa Nih CDF Kong Ah A Lung Tling Nak A Rak Phuan Ve Cang


Charles Finney: Zumhtlak pakhat nih biatak tein thla a camnak ruang ah a si a ti — Salai Ephraim Thawngpang\nCharles Finney: Zumhtlak pakhat nih biatak tein thla a camnak ruang ah a si a ti\n1830 ah khan Rochester, New York ah, Pathian nih khuaruahhar in a rak hmanmi, Charles Finney nih crusade a rak tuah. 30,000 an lung an i thleng (an hrinṭhan )A hnuah Charles Finney nih a chimmi cu, Zumhtlak pakhat nih biatak tein thla a camnak ruang ah a si a ti. A fiangmi cu, mah vialte minung nih khamhnak an co mi kha minung pakhat nih biatak tein thla a rak cam ruang ah a si i, a thlacamnak theipar a si.\n1873 ah khan, Pathian nih khuaruahhar in a rak hmanmi, Dwight L. Moody nih London ah thawngṭha a rak chim i minung tampi, rel cawk lo an nunnak a tongh hna, an nun aa thleng.A hnuah D.L Moody nih a ruang a hun chim i: Mah vialte minung nih nun thlennak hrinṭhannak an co mi kha, a dam lo ruang ah ihkhun cungah a it pengmi nute nih a ihkhun cung ah biatak tein thla a rak camnak ruang ah a si, a ti.\nMah tluk in ṭhanghphawknak(revival) a rak tlunnak le rel cawk lo nih nun thlennak an rak hmuhnak kha mizaw nute nih a ihkhun cung in dong lo in biatak tein thla a rak camnak ruangah a rak si.Thlacam cu Pathian sinah thlaici kan tuh bantuk khi a si. Thlaici cu tuh lo ahcun a keu ding a um lo. Tuh lawng ah a keu. Na lung dong lai ci! Bawipa sinah thlacamnak thlaici kha tuh peng ko hna u sih. A caan a phanh tikah Bawipa nih a keuhter te ko lai. Thlarau lo ah tuh peng ko hna u sih.\nBible nih:Kei nih a ci ka tuh, Apollo nih a kung kha ti a toih, sihmanhsehlaw a ṭhantertu cu Pathian a si. 1 Korin 3:6 Nanmah le nanmah i hleng hlah u; ahohmanh nih Pathian cu an deh kho lo. Mi nih a tuhmi cu a zun ko lai. Galati 6:7\nCredit: Abraham Ram Lian Khar\nTagged Charles Finney: Zumhtlak pakhat nih biatak tein thla a camnak ruang ah a si a ti\nCNLD UPA HI MIDANG ANIH ANIH HNA NIH KAN HRUAI HNA SEHLAW KAN DIR PI KO HNGA ATI TU PAWL HI MI DEPDE NAN SI →\n← Rakhine Ramkulh Chungah Cawng Saya Rian Tuan Pakhat Cu Nupi A Neih In Nisarih Ah A Mah Tein Hri In A Awk A Nupi Caah Zetluk Tuar Har Dah A Si Ngeihchia Taktak


A Tu lio MMA Housoton, Texas Local i ai thua cuahmah mi Joshua Thawng interview tawi te (+Video) – Buanchukcho\nA Tu lio MMA Housoton, Texas Local i ai thua cuahmah mi Joshua Thawng interview tawi te.\nA nih ai thuat nak a nai lawng si rih nain pehtlai in teinak voi4 a hmu cang. ai thuat mi zong zoh aa daw taktak. Kan miphun min that tertu ah Bawipa nih kan hman piak ko seh. Thazaag pek cio hna usih.\nUFC tiang thonghkhawh dingah ai zuam cuahmah lio a si. thazaang pe cio hna usih.. Youtube in zoh khawh a si..\nthawngpang dang relchap : Suh Kyi Bantuk A Si Te Dingmi Ngakchia Nu\nHenry Cinzah tiah min auh mi nih avah pi mi


Hakha CDF sin ah hriamnam he CDM a tuah mi palek pahnih an um, laksawng pek - TIMES OF CHIN NEWS\nHakha CDF sin ah hriamnam he CDM a tuah mi palek pahnih an um, laksawng pek\nPosted By: thawngthawng September 19, 2021\nMyanmar ram tualchung buainak le kahnak a chuah hnu CDF-Hakha sin ah hriamnam he Civil Disobedience Movement (CDM) a tuah mi palek minung pahnih an um i, hriamnam he CDM a tuah mi pahnih hna cu lawmman laksawng sing 50 veve an pek hna tiah CDF-Hakha sin in thawng kan theih.\nFebruary 1 Myanmar ram uknak Min Aung Hlaing le a minung hna nih hramhram in uknak an laak hnu CDF-Hakha sin ah ralkap le palek CDM a tuah mi minung 100 leeng an um cang i, hi chung ah minung pahnih nih hriamnam he CDM an tuah tiah kan theih.\nCDF-Hakha leikap zong nih 2021 September 16 ahkhan, CDM a tuah i Council zung lei he aa pehtlai mi thilri aa zaam pi kho mi poh tangka sing 50 siseh, tangka sing 100 peek si seh tiah cathanh an rak chuah bal.\nCDF-Hakha lutlai pakhat nih, “Kan sin ah hriamnam he a rak zaam mi pahnih an um. Hriamnam he kan sin ah a zaam mi cu lawmman laksawng tangka fang in pek ding tiah cathanh kan rak chuah bantuk in an pahnih tein kan pek veve hna,” tiah The Hakha Post ah a chim.\n2021 September 16 cathanh an chuah mi chung ah, “Ralkap lei in siseh, palek lei in siseh, zung lei in siseh CDM a tuah mi hna cu nan thutdirnak siseh, nan eidin lei siseh kan in rin dih hna lai. Meithal le meithal kuan aa ken mi poh tangka sing 50, Hriamnam ngan le a kuan pawl nan I ken khawh ahcun sing 100, Mizapi ta a si mi zung motor nan I zaam pi khawh ahcun sing 50,” kan in pek hna lai tiah aa tel.\nCDF-Hakha sin ah palek le ralkap a zaam mi hi Chin miphun lawng si loin, kawlrawn lei in a zaam mi le miphun dang zong an um pah tiah theih a si. Credit: The Hakha Post


US UMMI CAAH, A VOITHUMNAK COZAH BAWMHNAK KONG THAWNGTHAR – The Chinlung Post\nUS UMMI CAAH, A VOITHUMNAK COZAH BAWMHNAK KONG THAWNGTHAR\nFebruary 25, 2021 admin Health 0\nAvoi Thumnak Stimulus Check: President Joe Biden nih Coronavirus ruangah harnak a tongmi hna chanhchuahnak caah $1.9trillion Covid relief bill cu tuzarh friday ah hin house an an vote lai i, an pass lai tiah zumh a si. Mah bill cu The House Budget Committee nih cacawn nikhat ni ah khan vote 19-16 in an cohlan hnu ah House ah an chuahpi khawhmi a si. Mah bill chungah minung pakhat $1400 cio hmuh dingmi a tel. Rian ngei lomi hna Unemployment a eimi hna nih zarhkhat ah $400 lengmang an ngah lai.\nMinung pakhat nih sumilam pakhat hlawhman cu $15 pek dingmi zong a tel. Mah chungah hin nau thah le nau hrawhnak le phungning loin US ah a lutmi hna zong nih co dingmi a tel caah Republican pawl nih senate ah an kham khawh men ti a si. Congress nih an pass khawh ahcun March thla canceo hrawng ahcun minung pakhat nih $1400 cio ngah than a si te lai.\nTulio Kawlram CDM cawlcanghnak nih vawlei pi a hninh ti awk a si. Vawleicung media kip nih an chim, an tial. Sikan an ngeihning, an i ttanrual ning, an ralthat ning, chun ah sandah an piah, zan ah kiam an cong. An tha a ba hrimhrim lai. Inn duah, motor khangh, thilfir le dawr bauhmi pakhat hmanh an um lo. Black Lives Matter [ BLM] cawlcanghnak cu an tei cikcek hna. 2021 Nobel Peace Prize zong an ngah lai tiah zumhnak ka ngei.\nAtu bantuk caan i CDM a lut duh lomi pawl cu democracy le federal kan ngah tik ah an ningzak te hnga dek maw? ramleng ummi hna nih kanmah le kan ti khawh tawk cio in bawmh khawh i zuam hna usih. Zahan zan Hakha mino pawl an cawlcanghnak le an ttanrualnak ka hmuh ah ka lunghmui taktak khi a si. Upatnak ka pek hna.\nPresident Donald Trump le 2024 Thimnak: President hlun Donald Trump a hua ngaimi Republican Senator Mitt Romney nih 2024 President thimnak ah Donald Trump a luh than ahcun Republican candidate pawl cu fawi tuk in a tei hna lai, asinain kei nih cun vote ka pe hlei lai lo,” tiah tuchun ah a chim. Romney cu Republican aiawh in Obama he President a rak i cuhmi a si hlei ah Democrats nih impeachment an tuah i, Senate i taza an cuai lio ah avoi hnih ning tein Donald Trump cu impeachment a tuahtu a si.\nTiger Woods Accident A Tong :Vawleicung golf tuk thiambik mi, Tiger Woods cu California state, Los Angeles khua pawng, Rancho Palos Verdes ah motor accident nizan ah a tong. A mtor he lam thlangah an tla i, a thi kho dirhmun a phan nain a luat. Amah tein a chuah khawh lo caah palek le a tlaknak pawng ummi hna nih an chanh chuah. Palek nih a motor chung vialte an chek, amah zong an chek i, rit-hai si le zu a dinnak nehnang kan hmu lo an ti. Emergency sizung ah an kalpi i, a ngalruh a thlekmi um tiah an chim. A motor speed a tam caah a si kho men an ti. A motor hmailei cu a sop dih caah total lost a si lai tiah an zumh. Credit: Salai Lairamthang\nPATHIAN NIH MIN AUNG HLAING HI DAN ATAT HRIMHRIM LAI